Ana səhifəEkvita haqqında\nEKVİTA 80 nəfər peşəkardan ibarət komandası ilə hüquq, vergi, maliyyə, audit və idarəetmə üzrə tam əhatəli konsaltinq xidməti göstərir. Aktiv müştərilərimiz arasında dünya miqyasında fəaliyyət göstərən və “Fortune 500”-də yer alan şirkətləri qeyd edə bilərik. Dövlət layihələri ilə yanaşı, həmçinin, Ümumdünya Bankı və digər beynəlxalq donorların irihəcmli layihələrinin icrasında iştirak etmişik.\nEKVİTA ümumi biznes məsləhət xidmətlərini hüquqi, maliyyə və vergi sahəsində zəngin təcrübə ilə birləşdirən kompleks peşəkar xidmət təqdim edir.\nEKVİTA-nın bazardakı aparıcı mövqeyi beynəlxalq reytinq təşkilatları tərəfindən və müvafiq beynəlxalq standartlarla tanınır.\nSahibkarlığın İnkişafı Proqramı,BP və onun tərəfdaşları tərəfindən maliyyələşdirilən eyni zamanda çoxsaylı dövlət və qeyri-dövlət qurumları tərəfindən dəstəklənən proqram olaraq Azərbaycanda,ümumi olaraq,iqtisadiyyatın bütün sahələrində kiçik orta biznes subyektlərini inkişaf etdirmək məqsədi daşıyır. Əsas meyar, potensial inkişaf proqramını haz....\nÜMUMDÜNYA TİCARƏT TƏŞKİLATININ DANIŞIQLARINDA AZƏRBAYCAN RESPUBLİKASI İQTİSADİYYAT NAZİRLİYİNİN ÜTT DEPARTAMENTİNƏ DƏSTƏK PROQRAMI\nAzərbaycan iqtisadiyyatın şaxələndirilməsinə və ixracatın artırılmasına yönəlmiş uzun perspektivli iqtisadi islahatlara başladı. 2016-cı ilin sonunda qəbul edilmiş Strateji Yol Xəritələri, onlara müvəffəq olmaq üçün həyata keçirilməli olan məqsəd və tədbirləri müəyyənləşdirdi. Beynəlxalq standartlar və effektiv təcrübələr proyektlərin əsasını t....\nREGİONLARDA SAHİBKARLIĞIN İNKİŞAFINA DƏSTƏK PROQRAMI\nLayihə İqtisadiyyat Nazirliyinə və əlaqədar strukturlara, xüsusən də biznes inkubatorlarına, region bölgələrində start-up ekosisteminin üzvlərinə, kiçik orta biznes subyektlərinin, fermerlər və gənclər üçün sahibkarlıq dəstək xidmətlərinin keyfiyyətini təkmilləşdirmək və bu səbəbdən davamlı biznes mühitini yaratmaq üçün texniki dəstək göstərməy....\nAZƏRBAYCANDA XÜSUSİ İQTİSADİ ZONALARIN İNKİŞAFINA DƏSTƏK PROQRAMI\nLayihə Avropa Birliyinin “Bölgələrin inkişafına dəstək” Qrantı çərçivəsində həyata keçirilir. Layihənin əsas meyarı potensial sahibkarlar üçün biznes mühitini inkişaf etdirmək və iqtisadi zonaların imkanlarını artırmaqdır. Proyektin məqsədi İqtisadiyyat Nazirliyinə xüsusi iqtisadi zonalarla (sənaye şəhərləri və biznes inkubatorları) bağlı s....


Azərbaycan Ermənistan Konfransı — Vikipediya\nAzərbaycan Ermənistan Konfransı — Azərbaycan Xalq Cümhuriyyəti ilə Ermənistan Respublikası arasındakı mübahisəli məsələləri, o cümlədən sərhəd məsələlərini müzakirə etmək məqsədilə 1919-cu il dekabrın 14-21-də Bakıda keçirilmişdir.\n2 Keçirilən iclaslar\n3 Yekun nəticə\nAzərbaycan Xalq Cümhuriyyəti Hökuməti konfransın keçirilməsi üçün bir sıra hazırlıq işləri görmüşdü. 1919-cu il oktyabrın 29-da Azərbaycan Xalq Cümhuriyyəti Xarici İşlər Nazirliyi konfransın keçirilməsi ilə bağlı Ermənistan Respublikasının Xarici İşlər Nazirliyinin 1919-cu il 7 oktyabr tarixli teleqramına cavab olaraq birdirmişdi ki, Cümhuriyyət Hökuməti öz qonşuları ilə mehriban münasibətlər qurmağa, bütün mübahisələri razılıq əsasında həll etməyə səy göstərir. Azərbaycan Hökuməti hələ 1919-cu ilin aprelində Ümumqafqaz konfransının çağırılmasına dair Gürcüstan hökumətinin təklifinə də razılıq vermiş və öz nümayəndələrini göndərmişdi. Konfransın işi yarımçıq qaldığından, Azərbaycan Hökuməti avqustda onun işinin yenidən bərpa edilməsinə razılıq vermişdi. Azərbaycan Hökuməti, eyni zamanda, hər iki dövlətə aid mübahisəli məsələlərin həlli üçün Ermənistan - Azərbaycan iclasının çağırılması haqqında Ermənistan hökumətinin təklifini də qəbul etmiş, erməni tərəfinin təklifində göstərilən məsələlərin gündəliyə daxil edilməsinə etiraz etməmiş, iki dövlət arasında təkcə müvəqqəti demarkasiya xəttinin yaradılması məsələsini deyil, Azər-baycan və Ermənistan respublikaları arasındakı bütün sərhəd mübahisələrinin qəti həlli məsələsini müzakirə etməyi zəruri saymışdı.\nMüvafiq hazırlıq işləri aparıldıqdan sonra Cümhuriyyət Hökuməti konfransın çağırılması üçün Bakı şəhərini daha münasib bilmiş və Ermənistan hökuməti nümayəndələrini Bakıya dəvət etmişdi. Konfrans ərəfəsində, 1919-cu il noyabrın 23-də Azərbaycan və Ermənistan respublikaları arasında saziş imzalandı. Onun 4-cü bəndinə əsasən, hər iki hökumət qarşıdakı konfransa bərabər sayda nümayəndə göndərməli idi. Azərbaycan Xalq Cümhuriyyəti tərəfindən konfransın sədri Fətəli xan Xoyski, nümayəndələri Məmməd Həsən Hacinski və Rəhim bəy Vəkilov, Ermənistan tərəfindən isə nümayəndə heyəti Arutünyants (sədr), knyaz Arqutinski-Dolqorukov və Bekzadyandan ibarət idi.\nKeçirilən iclaslar[redaktə | əsas redaktə]\nKonfransın ilk iclası Azərbaycan Xalq Cümhuriyyətinin xarici işlər naziri Məmməd Yusif Cəfərovun çıxışı ilə açıldı. O, açılış nitqində, Cənubi Qafqazın müstəqil respublikalara parçalanması ilə bu respublikalar arasındakı müna-sibətlərdə, onların ərazilərinin müəyyən olunmasında bir çox həll olunmamış, mübahisəli məsələlərin qaldığını bildirdi. İlk iclasda Fətəli xan Xoyski və Arutünyants nümayəndə heyətlərinin rəhbərləri kimi konfransı salamladılar. Müttəfiqlərin Ermənistandakı ali komissarı polkovnik Haskelin, Gürcüstanın Azərbaycandakı diplomatik nümayəndəsi Alşibayanın, Bakıdakı Erməni Milli Şurasının, Azərbaycan Parlamentində "Daşnaksutyun" fraksiyasının təbrik teleqramları dinlənildi. Hər iki nümayəndə heyətinin sədrlərindən ibarət rəyasət heyəti və iclaslara sədrlik qaydası müəyyənləşdirildi.\nKonfransın dekabrın 15-də keçən növbəti iclasında müzakirə ediləcək məsələlərin qoyuluşu ətrafında fikir ayrılığı yarandı. Fətəli xan Xoyskinin ilk növbədə ərazi problemlərini müzakirə etmək təklifi və Məmməd Həsən Hacinskinin sərhəd mübahisələrinin 23 noyabr sazişinə uyğun olaraq həll edilməsini konfransın əsas vəzifəsi sayması Ermənistan tərəfindən (Arutünyants və Bekzadyan) etirazla qarşılandı. Onlar ərazi mübahisələrinin qəti həlli üçün hələ lazımi şərait və vaxtın yetişmədiyini bildirdilər. Erməni tərəfi, ilk növbədə, iqtisadi-maliyyə səciyyəli məsələlərin müzakirəsini təklif edirdi. Məmməd Həsən Hacinski Qafqaz Konfederasiyası yaradılmasını bir çox problemlərin həllində əsas çıxış yolu olduğunu vurğuladı. Dekabrın 17-də keçirilən iclasda əsas müzakirə Məmməd Həsən Hacınskinin qaldırdığı Cənubi Qafqaz Respublikaları Konfederasiyası məsələsinin konfransın gündəliyinə çıxarılması ətrafında getdi. Erməni nümayəndə heyəti bu məsələdə hökuməti tərəfindən səlahiyyətli olmadığını, lakin konfederasiya məsələsini prinsipcə dəstəkləyə biləcəklərini bəyan etdi. Konfederasiya məsələsi Azərbaycan tərəfindən ümumi iclasda da irəli sürüldü. Erməni nümayəndə heyəti bu təklifi dəstəklədi. Nəticədə, müvafiq qətnamə qəbul edilməsi qərara alındı. Həmin məsələnin növbəti Tiflis konfransının müzakirəsinə çıxarılması və hazırlanması üçün Cənubi Qafqaz respublikaları hökumətlərinə müvafiq təklif verilməsi nəzərdə tutuldu. Ərazi məsələsinə gəldikdə, bu məsələnin müzakirəsi 17 dekabr iclasında da baş tutmamış, növbəti iclasa saxlanılmış, məhkəmə-hüquq münasibətlərinə və konsulluq agentliklərinin təsis edilməsinə dair məsələlərin isə konfransın gündəliyinə salınması qərara alınmışdı. Fətəli xan Xoyskinin sədrlik etdiyi 19 dekabr iclasında konfederasiya məsələsinə yenidən önəm verilmiş, konfransın sonuncu - 21 dekabr tarixli iclasında tərəflər arasında əvvəlki iclaslarda razılaşdırılmış formada əlavə məsələlər müzakirəyə çıxarılmışdı. Ərazi, qaçqınlar, ticarət və dəmir yollarına dair müqavilələrin bağlanması məsələlərinə əlavə olaraq, hər iki respublika vətəndaşlarının məhkəmə-hüquq münasibətlərinə dair, həmçinin, Azərbaycan və Ermənistanın müxtəlif şəhərlərində konsulluqların təsisi məsələləri də konfransın gündəliyinə daxil edilmişdi.\nYekun nəticə[redaktə | əsas redaktə]\nKonfrans Bakıdakı işini yekunlaşdıraraq, konfederasiya məsələsi ilə yanaşı,qalan məsələlərin də müzakirəsini Tiflis konfransına keçirməyi qərarlaşdırdı. Konfrans bəyan etdi ki, hər iki respublika arasında hərbi əməliyyatlar dayandırılmalı və bütün mübahisəli məsələlər sülh yolu ilə həll olunmalıdır. Ümumiyyətlə isə, konfrans iki dövlət arasındakı gərgin münasibətlərə heç bir aydınlıq gətirmədi, mübahisəli sərhəd-ərazi məsələlərinin, o cümlədən Zəngəzur probleminin həllində əməli addımlar atmadı, tərəflər arasındakı ziddiyyətləri həll edə bilməyərək, işini yarımçıq dayandırdı.\nAzərbaycan tarixi, 7 cilddə, c,5, B., 2001.\nAзepбaйджанская Демократическая Pecnублика. Документы и материалы (1918-1920), Б., 1998.\nAзepбaйджанская Демократическая Pecnублика (1918-1920), Внешняя политика (документы и материалы) , Б., 1998.\n↑ 1 2 3 4 "Azərbaycan Ermənistan Konfransı". Azərbaycan Xalq Cümhuriyyəti Ensiklopediyası. I. Bakı: "Lider". 2004. səh. 152-153. ISBN 9952-417-14-2.\nMənbə — "https://az.wikipedia.org/w/index.php?title=Azərbaycan_Ermənistan_Konfransı&oldid=5590116"\n1919-cu ildə Azərbaycan\nBu səhifə sonuncu dəfə 2 noyabr 2020 tarixində, saat 13:28-də redaktə edilib.


“Bunu xüsusi olaraq nə iləsə bağlamaq istəməzdim” – Fofana “Sabah”la 3 illik müqaviləsindən danışdı – Futbol İnfo\n13 Aprel 2021 saat 16:41:00\n“Sabah”ın yarımmüdafiəçisi Tiemoko Fofananın futbolinfo.az saytına müsahibəsi\n“Sabah”la yeni müqavilə imzaladınız…\nKlubla yeni, 3 illik müqavilə bağladığıma görə çox şadam. İndi yalnız kluba yeni tarix yazmaqda kömək etmək və məqsədlərinə çatmaq üçün əlimdən gələni əsirgəməmək barədə düşünürəm.\nMüqaviləni artırmağın səbəbi nə idi?\nBurda özümü xoşbəxt hiss edirəm. Ona görə, qalmaq təklifini müsbət dəyərləndirdim.\nVisente Qomesin gedişindən sonra “Qəbələ”ni udmusuz, “Səbail”lə heç-heçə etdiniz. Demək olar ki, onun gedişi komandaya müsbət təsir etdi?\nBəli, son oyunlarda yaxşı mübarizə apardıq. “Qəbələ” ilə oyunda qələbə qazandıq, “Səbail”lə görüşdə də qələbəyə çox yaxın olsaq da, 3 xalı əldən verdik. Hamımız bizim üçün vacib oyunlar olduğunu başa düşürük. Bunu xüsusi olaraq nə iləsə bağlamaq istəməzdim.\nRamin Quliyev nəyi dəyişə bilib?\nMəşqçiləri müqayisə etməyi düzgün hesab etmirəm. Biz futbolçuyuq, işimiz məşqçinin verdiyi tapşırıqları icra etməkdir. Hazırda komandada hamı bir-birinə inanır, yaxşı ab-hava var. Hamımız qələbəyə köklənmişik.\nBurada istədiyin səviyyədə çıxış edə bilirsən?\nOyunuma özüm qiymət verə bilmərəm. Sadəcə, onu deyə bilərəm ki, var qüvvəmlə çalışıram ki, komandama faydalı olum. Bu istiqamətdə qollarımla komandamın uğurlarına töhfə vermək istəyirəm.Əlbəttə, əsas kimin qol vurması yox, komandanın uğur qazanmasıdır.\nSəncə, ən yaxşı halda “Sabah” mövsümü neçənci pillədə başa vuracaq?\nƏlimizdən gələni edirik ki, komanda mövsümü yaxşı pillədə başa vursun. Yekunda hansı pillədə olacağımızı mövsümün sonunda görəcəyik.\nQonşu pillədə qərarlaşdığınız “Keşlə” ilə üz-üzə gələcəksiniz. Onların da 3 xala sizin qədər ehtiyacı var…\nHazırda növbəti – “Keşlə” ilə oyuna köklənmişik. Bu səfərdən yaxşı nəticə ilə ayrılmağa çalışacağıq.


Canni De Byazi: “Neftçi”nin “Dinamo”nu keçəcəyinə ümid edirəm”\n“Buraya çox yaxın, təqribən 200 metr aralıda yerləşən ərazidə qalıram. Yaxınlıqda keçirilən hər bir yoxlama matçlarını izləməyə çalışıram ki, yerli oyunçuların ümumi hazırlıq durumuna nəzarət edim”.\nBAKU.WS “Report”a istinadən xəbər verir ki, bu fikirləri futbol üzrə Azərbaycan millisinin baş məşqçisi Canni De Byazi “Neftçi TV”yə açıqlamasında “ağ-qaralar”ın Sloveniyakı təlim-məşq toplanışında yerli “Olimpiya” (Lyublyana) klubu ilə yoxlama matçı barədə danışarkən deyib.\nİtaliyalı mütəxəssis bildirib ki, çempion komandanın düşərgəsində olmaq, onun oyununa baxmaq böyük sevincdir. 65 yaşlı mütəxəssis paytaxt təmsilçisinin UEFA Çempionlar Liqasının I təsnifat mərhələsində Gürcüstanın “Dinamo” (Tbilisi) komandası ilə keçirəcəyi oyunlara da toxunub. De Byazi indidən proqnoz verməyin çətin olduğunu söyləyib:\n“Dinamo”nun meydana hansı heyətlə çıxacağı bəlli deyil. Amma “Neftçi”nin əzmkarlıq göstərərək, II təsnifat mərhələsinə yüksələcəyinə ümid edirəm. Növbəti raundda isə daha güclü rəqib – “Olimpiakos” olacaq”.\nQeyd edək ki, "Neftçi" "Olimpiya" ilə 1:1 hesablı heç-heçə edib.\nXiaomi Redmi Note “Neftçi” UEFA Avropa Liqasında mübarizəni dayandırdı Canni De Byazi: "Mövsümün əvvəlidir, yorğunluq görünürdü" Azərbaycan çempionatı və kuboku bu qaydalarla keçiriləcək - RƏSMƏN TƏSDİQLƏNDİ Mahir Emreli: "Qarabağ"da ən güclü futbolçu odur - MÜSAHİBƏ Firdovsi Umudov: "Bəzi qüvvələr yığmada problem axtarırdılar" - MÜSAHİBƏ


Plüralist demokratiya nədir? | Rezonans\nPlüralist demokratiya konsepsiyaları – ümumi zəminini hakimiyyətin həyata keçirilməsində çoxlu təşkilatlar və muxtar qruplar iştirak etdiyi zaman dövlətin demokratik hesab edilməsi haqqında müddəa təşkil edir. Siyasi plüralizm ideyalarının yaranması kapitalist cəmiyyətinin sosial strukturunun mürəkkəbləşməsi, inkişaf etmiş sənaye ölkələrində çoxpartiyalı sistemin formalaşması ilə bağlı idi.\nSiyasətdə plüralist baxışların əsasını reformist sosializm ideoloqları qoymuşlar. Onlar sosial birliklərin müxtəlifliyini cəmiyyətin imtiyazsız təbəqələrinin maraqlarını ifadə və müdafiə etmək vasitəsi kimi nəzərdən keçirirdilər; bu, hər şeydən əvvəl, parlament demokratiyası şəraitində ali dövlət orqanlarının siyasətinə real təsir göstərmək imkanlarından məhrum edilmiş və alternativ (qeyri-dövlət) təşkilatlar – həmkarlar, gildiyalar, istehlakçı kooperativləri və s. vasitəsilə öz maraqlarını müdafiə etməyə çalışan fəhlə sinfinin maraqlarıdır.\nPlüralist demokratiyası idealını daha geniş şəkildə İngiltərənin leyboristlər partiyasının görkəmli xadimi və nəzəriyyəçisi Harold Laski (1893-1950) əsaslandırmışdır. O, “dövlətin plüralist nəzəriyyəsi” və “siyasi plüralizm” anlayışlarını formalaşdırmışdır; konsepsiyanın davamçıları bunu qəbul etmiş və indi də həmin nəzəriyyədə onun qoyduğu adlardan istifadə olunur.\nLaskinin təliminə görə, müasir dövlət tipi reformasiya dövründə, dünyəvi hakimlər kilsə üzərində qələbə çalaraq hakimiyyəti bütövlükdə öz əllərində cəmləşdirdikləri zaman təşəkkül tapmağa başlamışdır. Sonralar, kapitalizm möhkəmləndikcə dövlət hakimiyyəti bürokratlaşdırılmış və şəxsi mülkiyyətçilərin maraqlarına xidmət edən mərkəzləşdirilmiş ierarxiya idarəetmə sisteminə çevrilmişdir. H.Laski belə dövləti monistik adlandırırdı. Nümayəndəli təsisatlar (parlament və yerli özünüidarəetmə orqanları) prinsipial olaraq heç nəyi dəyişmir, çünki onlar mülkiyyət sahiblərini müdafiə edən vahid institutlar sisteminə daxildir. Laski yazırdı ki, parlament demokratiyası olan ölkələrdə fəhlələrin seçki hüququ deklarativ, formal xarakter daşıyır. “Vətəndaşlar effektiv fəaliyyət göstərən mərkəzləşdirilmiş hakimiyyət qarşısında gücsüzdürlər”. Bundan da Laski belə bir ümumi nəticə çıxarmışdı: “Kapitalizm azadlıqla bir araya sığmır”.\nNəzəriyyəçi azadlığın təsdiqini yeni ictimai quruluşla – sənaye demokratiyası ilə əlaqələndirirdi. Laski gələcək cəmiyyəti təsvir edərkən belə bir mövqedən çıxış edirdi ki, orada şəxsi mülkiyyət saxlanılacaq, amma istehsalat üzərində idarəetmə funksiyası zəhmətkeş kollektivlərinə veriləcək. Mərkəzləşdirilmiş hakimiyyət təşkilatını “plüralist dövlət” əvəz edəcək; burada ərazi prinsipi ilə qurulmuş təsisatlar sistemini peşəkar maraqların nümayəndəlik orqanları – istehsalat assosiasiyaları (məsələn, dəmiryolları korporasiyası), həmkarlar ittifaqları, müstəqil kilsələr tamamlayacaq. Bununla da dövlət suverenliyinin dispersiyası (səpələnməsi, yayılması) baş verəcək: siyasi hakimiyyət müxtəlif sosial maraqları təmsil edən çoxsaylı birliklərə paylanacaq. Hakimiyyət mərkəzlərinin sayının artması cəmiyyətin federativ təbiətini, onun differensiallaşdırılmış strukturunu əks etdirəcək.\nLaski bu müddəaları əsaslandıraraq dövlət suverenliyi haqqında (J.Boden, T.Hobbs), dövlətin ümumi iradəsi haqqında (J.J.Russo) və suverenin iradəsinin ifadəsi kimi hüquq haqqında (C.Ostin) əvvəlki təlimləri tənqid etmişdir. Onun nöqteyi-nəzərincə, sadalanan doktrinalar dövləti hədsiz dərəcədə yüksəldir və cəmiyyətin federativ təbiətinə əks çıxır. Əslində isə, Laski hesab edirdi ki, “istənilən assosiasiya öz üzvlərinə əmrlər verərkən onlar üçün dövlət qanunları tipindən daha çox, səviyyəsi ilə fərqlənən hüquqlar yaradır. Elə bu qayda ilə də dövlət hakimiyyəti ilə digər assosiasiyaların hakimiyyəti arasında səviyyə fərqindən başqa bir fərq göstərmək çətindir”.\nLaski, həmçinin hüquqi dövlət konsepsiyası ilə də razılaşmırdı. Hüquqi olmaq üçün müasir dövlət öz vətəndaşlarının yaşayış minimumu və kifayət qədər istirahət hüququ, müştərək sosial hərəkətlər üçün birləşmək hüququ kimi təbii insan hüquqlarını etiraf və təmin etməlidir.\nLaskinin ilk əsərlərində sənaye demokratiyasına dinc keçid proqramı var idi. 30-cu illərin ortalarından sosial-siyasi qüvvələrin yerləşdirilməsində baş verən dəyişikliklərin təsiri altında onun görüşləri mühüm dərəcədə təkamülə məruz qalmışdı. Bu dövrdə o, plüralist demokratiyanın ideallarının təbliğindən imtina etmiş və əsasən, yaxın perspektiv üçün leyborist partiyasının taktikasının hazırlanması ilə məşğul olmuşdur. İkinci Dünya müharibəsi illərində Laski belə bir fikrə gəlir ki, hərbi qüvvəyə arxalanan burjuaziyanın hökmranlığına, çox güman ki, yalnız zorakı inqilab yolu ilə son qoymaq olar.\nSiyasi plüralizm ideyaları yeni liberal doktrinalarda tamamilə başqa qiymət almışdır (ən erkən konsepsiyalar: Fransada M.Oriunun institusionalizmi, ABŞ-da A.Bentlinin təzyiq qrupları nəzəriyyəsi). Dövləti fəal iqtisadi siyasət keçirməyə çağıran yeni liberallar, eyni zamanda, başa düşürdülər ki, bu, ayrı-ayrı sahibkarlar və korporasiyalar üçün “daha əlverişli şərait” rejiminə çevrilə bilər. Bunu nəzərə alaraq, yeni liberalizm ideoloqları dövlət müdaxiləsinin ona ayrılmış iqtisadiyyatın sabit inkişafının təminatı çərçivəsindən çıxmasına mane ola biləcək vasitələr axtarırdılar.\nBu vasitələr arasında həlledici rol şəxsi maraqların siyasi təminatına, dövlət hakimiyyətinin muxtar sosial institutlarla neytrallaşdırılmasına məxsus idi.\nİnstitusionalizm nəzəriyyəsinin banisi Moris Oriu (1856-1929) Tuluza universitetinin hüquq fakultəsinin professoru və dekanı olmuşdur. Onun əsərləri sosiologiya və hüquq elmləri tarixində böyük iz buraxmışdır.\nFransız hüquqşünası cəmiyyəti çoxlu sayda institutların məcmusu kimi nəzərdən keçirirdi. O yazırdı ki, sosial mexanizmlər “insanlardan, həmçinin müəyyən mənada bu fərdlərin enerjisini çıxaran vasitə rolu oynayan ideya, ideal, prinsiplərdən ibarət təşkilatlar və ya institutlardır”. Əgər ilkin olaraq bu və ya digər adamlar müştərək hərəkət üçün birləşərək təşkilat yaradırlarsa, ona daxil olan fərdlərin öz birliklərini dərk etdikləri andan etibarən həmin təşkilat institut olur. Oriu məhz istiqamətləndirici ideyanı bu institutun fərqləndirici xüsusiyyəti hesab edirdi.\nOriunun izahına görə, institut hüquqi vasitələrlə həyata keçirilən iş və ya müəssisənin ideyasıdır. Məsələn, ticarət müəssisəsi gəlirli alver ideyası üzərində, hospital isə mərhəmət ideyası üzərində qurulmuşdur. Oriu vurğulayırdı ki, dövlət vətəndaş cəmiyyətinin vətəndaşa himayədarlıq ideyasını, fərdlərin azadlıq sahəsi kimi şəxsi mülkiyyətin müdafiəsini həyata keçirir. Zaman keçdikcə institutlar sabit xarakter alır və adətən, onları yaradanlardan daha çox yaşayır.\nOriu iki institut tipi ayırırdı: korporativ (ticarət cəmiyyətləri, assosiasiyalar, dövlət, həmkarlar ittifaqları, kilsə) və mülkiyyət (hüquq normaları). O, hər iki növü ideal sosial münasibətlərin özünəməxsus modeli kimi xarakterizə edirdi. Onlar arasındakı fərqi bunda görürdü ki, birincilər sosial kollektivlərdə birləşdirilmişdirsə, ikincilər öz təşkilatlarına malik deyildilər və istənilən birlik çərçivəsində tətbiq oluna bilərdilər.\nOriunun nəzəriyyəsində korporativ institutlara daha çox diqqət ayrılmışdır. Muxtar təşkilatlar kimi onların ümumi cizgiləri var: müəyyən istiqamətləndirici ideya, hakimiyyətin təşkili və daxili qayda-qanunu tənzimləyən normaların məcmusu. Oriu göstərirdi ki, “insan qruplarının hüquq və intizam vasitəsilə idarə olunması tələb edir ki, idarə edənlər özləri hüquq yarada bilsinlər”. Onun doktrinasında hakimiyyət, idarəetmə, hüquq anlayışları bütün korporativ institutlara aid idi. Bununla da, sosial birləşmələr bir-birinə bərabərləşdirilmişdi, eyni qaydanın hadisələri kimi təsvir edilirdilər.\nPlüralizm konsepsiyasına idarəetmənin ictimailəşdirilməsi və istehsalat üzərində fəhlə nəzarəti ideyasını əlavə edən Laskidən fərqli olaraq, Oriu korporativ institutları kapitalizm quruluşunun möhkəmləndirilməsi aləti kimi nəzərdən keçirirdi. İnstitutlar nəzəriyyəsi sosial qruplara bazar iqtisadiyyatını sabit bərabərlik vəziyyətində saxlayan mexanizm rolunu ayırmışdı. Oriu yazırdı ki, liberal rejim üçün “iqtisadi istehsalatda fərdlərin sahibkarlığının birinci yerdə qalması, sosial qrupların, o cümlədən dövlətin də sahibkarlığının arxa plana çəkilməsi vacibdir… Sosial həyatın dinamik konsepsiyasında bu o deməkdir ki, fərdlərin səyləri hərəkətdir, halbuki qrupların səyləri fərdlərin hərəkətlərini tarazlaşdırmaq üçün əks təsirdir”.\nOriu belə ziddiyyətlərin zəruriliyini onunla izah edirdi ki, sahibkarlar kapitalın artmasına və iqtisadi hakimiyyətin onların əlində cəmlənməsinə çalışırlar. O güman edirdi ki, azad sahibkarlıq fəaliyyəti cəmiyyətdə tarazlığın pozulmasına səbəb olur. Yeni liberalizmin digər nümayəndələri kimi, Oriu da “qayda-qanunun saxlanılması məqsədilə siyasi müdaxilə kimi ortaya çıxan və dövləti iqtisadi birlik etməyə çalışmayan dövlət müdaxiləsini qəbul etməyin” zəruriliyini sübut edirdi (iqtisadiyyatın milliləşdirilməsinin kommunist layihələri nəzərdə tutulur). Öz növbəsində bu siyasətin həyata keçirilməsi dövlət hakimiyyətinə münasibətdə əlavə tarazlaşdırmalar tələb edəcək.\nOriunun konsepsiyasına görə, dövlət liberal yönümlü kütləvi xidmət olmalıdır. Dövlətin vəzifəsi cəmiyyətin iqtisadi həyatını yönəltmək və nəzarət altında saxlamaqdır, bu zaman özü ümummilli institut olaraq qalmalıdır, yəni vasitəçi qüvvə olmalıdır. “Dövlət qaydaya salınmış və tarazlaşdırılmış rejimə salınan millətin hüquqi şəxsləndirilməsidir”. Sosial kollektivlərin səyləri nə qədər müxtəlif və bir-birinə əks olsa da, Oriunun konsepsiyasına görə, cəmiyyət vahid iqtisadi və siyasi tarazlıq vəziyyətinə gətirilir.\nOriu dövlət və digər institutların nisbəti məsələsini “bərabərlər arasında birinci” formulu ilə həll edirdi. O yazırdı ki, “dövləti suverenlik kimi deyil, institutların institutu kimi nəzərdən keçirmək lazımdır”.\nOriunun nəzəriyyəsində siyasi plüralizm ideyaları hələ aydın ifadə olunmurdu. Buna baxmayaraq, onun cəmiyyət və dövlətin araşdırılması üçün təklif etdiyi yol J.Bürdo, M.Düverje və bir çox digər fransız politoloqlarının plüralist demokratiya konsepsiyalarının formalaşması üçün əsas olmuşdur. İnstitutlar nəzəriyyəsi liberal ideologiyada siyasətin çoxsaylı iştirakçıları olan mürəkkəb proses kimi qavranmasına, siyasətin təhlilini fərdlə dövlət hakimiyyəti arasındakı qarşılıqlı münasibətlərə çevirən klassik liberalizm görüşlərinin aradan qaldırılmasına kömək etmişdir. Əsrin ortalarında institusionalist konsepsiyalar fransız politologiyasında hakim mövqe tutmuşdur (bu, özünü unversitetlərin tədris proqramlarında göstərmişdir: burada dövlət hüququ üzrə ənənəvi fənlər əvəzinə konstitusiya hüququ və siyasi institutlar fənni tədris olunurdu).\nMüharibədən sonrakı dövrdə siyasi plüralizm nəzəriyyəsinin ideya məzmunu xeyli genişlənmişdir.\nBurada totalitar rejimlərin (faşist və kommunist) tənqidinə geniş yer ayrılmışdır. Bununla əlaqədar olaraq, liberal demokratiya ideoloqları çoxpartiyalı siyasi sistemin üstünlüklərini vurğulayır, plüralizm ideyası və dünyagörüşün, digər siyasi görüşlərin tərəfdarlarına qarşı dözümlülük prinsiplərini, vətəndaşların müxalifət hüququnu əsaslandıran dəlilləri gücləndirirdilər.\nPlüralist demokratiya nəzəriyyəsinin sonrakı inkişafı cəmiyyətin siyasi sistemində müxtəlif sosial birləşmələrin yeri və rolunun dəqiqləşdirilməsi ilə əlaqədardır. Politoıoqlar bu günə kimi partiyaların təsnifatını kütləvi hərəkatlarla, təzyiq qrupları və ictimai dəstək birlikləri ilə müqayisədə onların xüsusiyyətlərini fəal müzakirə edirlər.\nXX əsrin son onilliklərində Qərb politoloqları plüralizm prinsiplərini hakimiyyətin icraedici qoluna da tətbiq etməyə başlayırlar. 80-90-cı illərdə çap olunmuş bir sıra əsərlərdə qeyd olunduğu kimi, plüralizm yalnız nümayəndəli dövlət orqanlarında deyil, həm də hökumət idarələrində də çoxpartiyalılıq əsasında təşkil olunma tələb edir.\nBu nöqteyi-nəzərin tərəfdarları əmindirlər ki, ardıcıl plüralist demokratiya müxtəlif siyasi partiyaların, o cümlədən bir-birinə müxalifətdə olan partiyaların nümayəndələrinin iştirakı ilə koalision hökumət yaradılmasına zəmin hazırlayır. (Plüralizmin mövcudluğu üçün azad söz və azad KİV, çoxpartiyalı sistem, azad seçki, parlamentarizm, dövlətdən asılı olmayan ictimai təşkilatların olması zəruridir).\nMənbə: Elmi Ensiklopediya


Bakıda “Dayanıqlı inkişaf üçün enerji” VII Beynəlxalq Forumu keçirilir [YENİLƏNİB] VİDEO - AZƏRTAC – Azərbaycan Dövlət İnformasiya Agentliyi\nAZƏRTAC xəbər verir ki, forumda BMT-nin 70 üzv dövlətindən 400-dən çox hökumət rəsmiləri, beynəlxalq enerji ekspertləri, maliyyə və işgüzar sektorun nümayəndələri, elmi tədqiqatçılar və alimlər iştirak edirlər.\nHəmçinin forumda “Qlobal İzləmə Çərçivəsi” kontekstində məlumatların keyfiyyəti və təfsiri üzrə seminar keçirilib. Seminarda “Qlobal İzləmə Çərçivəsi” göstəricilərinin inkişafını və siyasətçilərə/statistik agentliklərə necə faydalı ola biləcəyini nümayiş etdirmək, məlumatların toplanası problemləri üzrə milli statistik imkan və perspektivlər anlayışı, “Qlobal İzləmə Çərçivəsi” göstəricilərini izah və ya müəyyən etmək üçün regional hesabatlarda əks olunan milli/regional məlumatların müəyyən olunması məsələləri müzakirə edilib.\nBundan başqa, seminarda “Qlobal İzləmə Çərçivəsi, regional profillər/icmallar və ilkin məlumat nəticələrinə baxış” və “Göstəricilərin və məlumat toplama tələblərinin mümkün inkişafı” mövzularında məruzələr dinlənilib.\nAZERTAG.AZ :Bakıda “Dayanıqlı inkişaf üçün enerji” VII Beynəlxalq Forumu keçirilir [YENİLƏNİB] VİDEO\nParis Sazişi oktyabrın 28-də Milli Məclis tərəfindən ratifikasiya olunacaq və qüvvəyə minəcək


AQTA könüllüləri ərzaq mağazalarında maarifləndirmə tədbirləri aparıb — Azfood\nAzFood 24 Oktyabr 18:00\n22 oktyabr tarixində Azərbaycan Respublikasının Qida Təhlükəsizliyi Agentliyinin (AQTA) könüllüləri Bakı şəhəri Nizami rayonunda yerləşən ərzaq satışı müəssisələrində maarifləndirmə tədbirləri aparıblar. “Könüllü Qida Nəzarətçisi” proqramının iştirakçıları AQTA tərəfindən hazırlanan maarifləndirici məlumatları istehlakçılara paylayıblar. Həmçinin könüllü qida nəzarətçiləri ərzaq mağazaları müəssisələrində vətəndaşlarla koronavirusdan qorunmağın yolları, kassaların qarşısında növbə zamanı 2 metrlik məsafənin saxlanılması, tibbi maskadan istifadənin önəmi ilə bağlı tövsiyələri istehlakçıların nəzərinə çatdırıblar.\nKönüllü qida nəzarətçiləri karantin rejimi dövründə Nazirlər Kabineti tərəfindən təsdiq olunmuş koronavirusun (COVID-19) profilaktikasına dair metodiki göstərişlərin tələbləri ilə bağlı istehlakçıları tanış edib, eyni zamanda könüllü qida nəzarətçiləri tibbi maskasız ərzaq mağazaları və ictimai iaşə müəssisələrinə daxil olan şəxslərə maska və əlcəklər təqdim edib, fərdi mühafizə vasitələrinin virusdan qorunmaqda əhəmiyyətini onların diqqətinə çatdırıblar.\nPosted in Əsas Xəbərlər, Qida şirkətləri, Qida xəbərləri\nŞb Okt 24 , 2020\nAlopesiya – saçların müvəqqəti və ya davamlı olaraq tökülməsidir. Alopesiya hissəvi və bütöv baş verə bilir. Hissəvi saç tökülmələri zamanı saçlar baş dərisinin müəyyən bir hissəsində tökülməyə başlayır. Belə tökülmələr hətta müəyyən bir hissənin tamamilə tüksüz qalmasına səbəb ola bilir. Saç tökülməsinin səbəbi hələ də mütəxəssislər tərəfindən tapılmamışdır. Bəzi endokrin […]\nAilə təsərrüfatı sahibi: torpağa qayğı göstərən çörəksiz qalmaz\n02 Dekabr 17:44


Şahin Sultanovun məhkəmə prosesi başlayıb - - YENİLƏNİB\n17:07 22 Yanvar 2015\n[ 22 Yanvar 2015 17:05 ]\nBakı. Şəhriyar Əlizadə -APA. Nəsimi Rayon Məhkəməsində Müdafiə Nazirliyi Hərbi Dəniz Qüvvələrinin (HDQ) sabiq komandanı, vitse-admiral Şahin Sultanov və digərlərinin cinayət işi üzrə məhkəmənin hazırlıq iclası keçirilib.\nŞahin Sultanovun vəkili Adəm Məmmədovun APA-ya verdiyi məlumata görə, hazırlıq iclasında prosesin audio yazılışının aparılması, cinayət işinə xitam verilməsi barədə vəsatətlər verilib. Məhkəmə audio yazılışın aparılması barədə vəsatəti təmin edib. Digər vəsatət isə təmin edilməyib.\nProsesdə məhkəmə baxışı fevralın 5-nə təyin edilib.\nBakı. Şəhriyar Əlizadə -APA. Bu gün Nəsimi Rayon Məhkəməsinin inzibati binasında Bakı Müdafiə Nazirliyi Hərbi Dəniz Qüvvələrinin (HDQ) sabiq komandanı, vitse-admiral Şahin Sultanov və digərlərinin cinayət işi üzrə məhkəmə prosesi başlayıb.\nŞahin Sultanovun vəkili Adəm Məmmədovun APA-ya verdiyi məlumata görə, hazırlıq iclasında təqsirləndirilən şəxslərdən birinin müdafiəçisi iştirak etmədiyindən prosesdə 20 dəqiqə fasilə elan olunub.\nVəkil iclasın Nəsimi Rayon Məhkəməsində keçirilməsinə də aydınlıq gətirib. Bildirib ki, Bakı Hərbi Məhkəməsində böyük iclas zalı olmadığından işə Nəsimi Rayon Məhkəməsinin inzibati binasında baxılır. A. Məmmədov iş üzrə 30-dan çox təqsirləndirilən şəxsin olduğunu deyib.\nXatırladaq ki, Respublika Hərbi Prokurorluğunun yaydığı məlumata görə, HDQ-də aparılan yoxlamalar zamanı qanun pozuntuları aşkar edilib. Aşkarlanmış qanun pozuntuları ilə bağlı Respublika Hərbi Prokurorluğunda Cinayət Məcəlləsinin müvafiq maddələri ilə cinayət işi başlanıb. Qanunazidd əməlləri törətməkdə təqsirli bilinən bir neçə nəfər, həmçinin HDQ-nin sabiq komandanı, vitse-admiral Şahin Sultanov təqsirləndirilən şəxs qismində cəlb edilməklə, Respublika Hərbi Prokurorluğunun təqdimatı əsasında ötən il aprelin 23-də Bakı Hərbi Məhkəməsinin qərarı ilə onun barəsində 3 ay müddətinə həbs qətimkan tədbiri seçilib. Ş. Sultanov Cinayət Məcəlləsinin 313-cü (vəzifə saxtakarlığı) və 179.3.2-ci (mənimsəmə - külli miqdarda törədildikdə) maddələri ilə təqsirli bilinir.\nBir müddət əvvəl Bakı Hərbi Məhkəməsində Ş. Sultanov barəsində seçilmiş həbs-qətimkan tədbirinin ev dustaqlığı ilə əvəz olunmasına dair vəsatətə baxılıb.\nProsesdə Ş. Sultanovun barəsində seçilmiş həbs-qətimkan tədbirinin ev dustaqlığı ilə əvəz olunması barədə qərar qəbul edilib və o, azadlığa buraxılıb.\nŞahin Sultanovun məhkəmə prosesi başlayıb YENİLƏNİB


“Qarabağın Azərbaycanlı İcması”nın yeni sədri: “Yaxın gələcəkdə yeniliklərə şahid olacaqsınız” - modern.az\n25 Dekabr 2018, 17:57 | QARABAĞ\n“Qarabağın Azərbaycanlı İcması”nın yeni sədri: “Yaxın gələcəkdə yeniliklərə şahid olacaqsınız”\n“Bir neçə gün öncə “Dağlıq Qarabağ Bölgəsinin Azərbaycanlı İcması”nın İdarə Heyətinə yeni sədr və müavinlər seçilib. Bu barədə mətbuata da məlumat verilib. İdarə Heyətinin yeni üzvlərinin siyahısının açıqlanmaması isə bizim daxili işimizdir və texniki məsələlərdən irəli gəlir”.\nBunu Modern.az-ın "“Qarabağ İcması”nın İdarə Heyətinin yeni üzvlərinin siyahısı niyə açıqlanmır” sualına cavab olaraq qurumun yeni sədri Tural Gəncəliyev söyləyib.\nT.Gəncəliyev qeyd edib ki, icmanın ümumilikdə 80 mindən çox üzvü var:\n“İdarə Heyətinin üzvləri sırasında həmişə tanınmış ziyalılarımız olub, indi də belədir. Bizim qurultayın bəyanatında göstərildiyi kimi, sədr və müavinlər yeni seçilib, Dağlıq Qarabağdan qovulmuş bütün azərbaycanlılarsa bizim icmanın üzvləridir.\nYeni sədr və müavinlərin seçilməsində məqsəd qurumun yeni dönəmdə fəaliyyətinin canlandırılmasına, beynəlxalq aləmdə daha güclü mövqedən çıxış etməsina nail olmaq, işğal altındakı ərazilərimizə qayıtmaq əzmində olmağımızı bildirməkdir. Sadaladıqlarım İdarə Heyətinin üzvlərinin siyahısının açıqlanmamasından daha prioritet məsələlərdir. Bizim üçün daha önəmli şeylər var. Əsas qarşıya qoyulan məqsədlərə çatmaq üçün hamının vahid mövqedən çıxış etməsidir ki, yaxın gələcəkdə siz də bunun şahidi olacaqsınız. Xüsusilə internet üzərindən “Dağlıq Qarabağ Bölgəsinin Azərbaycanlı İcması”nın fəaliyyətinin daha intensivləşdirilməsi, beynəlxalq ictimaiyyətin diqqətinə çatdırılması da fəaliyyətimizin əsas istiqamətlərindəndir”.\nYeni sədr qurultayda qəbul edilmiş qətnamənin müddəlarının hansı şəkildə reallaşacağı ilə bağlı da açıqlama verib:\n“Gələn il üçün qarşımızda çoxistiqamətli fəaliyyət durur. Əsas mqəsədimiz “Dağlıq Qarabağ Bölgəsinin Azərbaycanlı İcması”nın səsinin beynəlxalq aləmdə, beynəlxalq tədbirlərdə daha ucadan eşidilməsi, erməni təbliğatının ifşa edilməsi, onlara qarşılıq verilməsi, həmçinin, Azərbaycan Respublikasının Dağlıq Qarabağ bölgəsinin erməni icması ilə bizim birgə yaşayışa, konstruktiv dialoqa hazır olduğumuzu bildirməkdir.\nBiz dünya ictimaiyyətinə çatdırmaq istəyirik ki, işğal olunmuş ərazilərimizə qayıtmağa, dağıdılmış, məhv olmuş tarixi, mədəni, dini abidələrimizin, evlərimizin bərpa edilməsinə, yenidən tikilməsinə hazırıq. İnşallah, Ermənistan-Azərbaycan münaqişəsinin tənzimlənməsi prosesində, işğal olunmuş ərazilərimiz azad edildikdən sonra dərhal Azərbaycanlı İcma olaraq geri dönəcəyik, yenidən torpaqlarımıza sahib çıxacağıq. Bildirmək istəyirik ki, erməni icması ilə birgə əbədi sülh şəraitində yaşamağa hazırıq. Konstruktiv dialoq, təmasların qurulması bizim əsas məqsədimiz, amalımızdır”.


Respublica News - Items filtered by date: Şənbə, 10 Aprel 2021\nŞənbə, 10 Aprel 2021 11:50\n- Xoş gəlmisiniz. Sizinlə dəfələrlə görüşmüşdük, Bakıda siz dəfələrlə olmusunuz. Amma bu dəfə BMT Baş Assambleyasının prezidenti kimi səfər edirsiniz. Çox gözəl hadisədir. Şadam ki, Azərbaycana səfər edirsiniz. Bildirməliyəm, biz fəxr edirik ki, qardaş ölkənin nümayəndəsi BMT Baş Məclisinin prezidentidir. Bilirəm ki, COVİD-ə baxmayaraq, 75-ci sessiya uğurla davam edir və burada sizin böyük səyləriniz vardır.\nEyni zamanda, bizə göstərdiyiniz dəstəyə görə təşəkkürümü bildirirəm. Bilirsiniz ki, biz COVİD-lə bağlı bir neçə təşəbbüslə çıxış etdik. Türk Şurasının Zirvə görüşünü, Qoşulmama Hərəkatının Zirvə görüşünü keçirdik və BMT Baş Assambleyasının COVİD-lə bağlı xüsusi sessiyasının keçirilməsinə də nail olduq və sizin də böyük dəstəyiniz oldu. Hesab edirəm, ondan sonrakı hadisələr göstərdi ki, doğrudan da bu, indi gündəlikdə duran önəmli məsələlərdən biridir. Çünki vaksin millətçiliyi, vaksinlərin ədalətsiz bölüşdürülməsi bu gün artıq dünya gündəmini zəbt edən bir məsələdir. Azərbaycan ilk ölkələrdən idi ki, bu məsələni açıb qaldırdı. Bu gün biz çalışırıq ki, bu ədalətsizliyi aradan qaldıraq. Eyni zamanda, COVİD dönəmində biz 30-dan çox ölkəyə maddi və humanitar yardım göstərmişik və bu fəaliyyəti davam etdirmək əzmindəyik.\nHəqiqətən də, Azərbaycana BMT Baş Assambleyasının sədri olaraq ilk səfərimi etməkdən böyük məmnunluq və qürur duyuram. Azərbaycan BMT üçün çox önəmli bir ölkədir. Zati-alinizin pandemiya dövründə rəhbərlik etdiyi BMT-nin xüsusi sessiyası həqiqətən, tam zamanında və son dərəcə önəmli nəticələr ortaya qoyan bir toplantı oldu. Sizin aylarla sürən səyləriniz, əslində, mənə sədrlik etmək qürurunu bəxş etdi və bu baxımdan Sizə təşəkkür borcluyam.\nHəmçinin, Qoşulmama Hərəkatına sədrliyi son dərəcə müvəffəqiyyətlə həyata keçirirsiniz. Bu, BMT üçün çox önəmli bir təşkilatdır və onun sədri olmaq da xüsusi əhəmiyyət daşıyır. Bu baxımdan fəaliyyətinizə görə Sizə təşəkkür etmək məqsədilə gəldim.\nBMT Baş Assambleyasının bir türk sədri olaraq da Azərbaycana gəlmək mənim üçün xüsusi bir xoşbəxtlik və qürur mənbəyidir. Bəhs etdiyiniz bütün məsələləri, həqiqətən, Nyu-Yorkdan diqqətlə izləyirik.\nŞənbə, 10 Aprel 2021 11:49\nŞənbə, 10 Aprel 2021 11:48\nAzərbaycan Tibb Universitetinin 90 illiyi münasibətilə Azərbaycanda tibb elminin və təhsilinin inkişafında xidmətlərinə görə Azərbaycan Tibb Universitetinin aşağıdakı əməkdaşlarına Azərbaycan Respublikasının fəxri adları verilsin:\nŞənbə, 10 Aprel 2021 11:47\nAzərbaycan Tibb Universitetinin 90 illiyi münasibətilə Azərbaycanda tibb təhsilinin inkişafında xidmətlərinə görə Azərbaycan Tibb Universitetinin aşağıdakı əməkdaşları “Tərəqqi” medalı ilə təltif edilsinlər:\nAğayev Elçin Kamil oğlu\nAxundov Ramiz Atalla oğlu\nCəfərov Ələmdar Mədət oğlu\nƏhmədov İlham Əvəzağa oğlu\nƏliyeva Zemfira Abdul Həmid qızı\nİsmayılov Qurban Meyfalı oğlu\nNəsirli Cəfər Əliabbas oğlu\nSəlimov Rövşən İmran oğlu.\nŞənbə, 10 Aprel 2021 11:46\nŞənbə, 10 Aprel 2021 11:45\nHəyat yoldaşınız - Edinburq Hersoqu, Şahzadə Filipin vəfatı xəbəri bizi olduqca kədərləndirdi.\nBu ağır anlarda dərdinizi bölüşür, Sizə, ailənizin üzvlərinə və bütün xalqınıza şəxsən öz adımdan və Azərbaycan xalqı adından dərin hüznlə başsağlığı verirəm.\nBu ağır itki ilə əlaqədar Sizə, mərhumun ailəsinə, Birləşmiş Krallığın bütün xalqına öz adımdan və Azərbaycan xalqı adından dərin hüznlə başsağlığı verirəm.\nAzərbaycan Respublikasının Mülki Prosessual Məcəlləsində (Azərbaycan Respublikasının Qanunvericilik Toplusu, 2000, N 1, maddə 17, N 5, maddə 323; 2002, N 5, maddə 236; 2003, N 1, maddələr 23, 24, N 6, maddə 279; 2004, N 7, maddə 505, N 8, maddə 598, N 10, maddə 761; 2005, N 4, maddələr 277, 278; 2006, N 2, maddə 64, N 12, maddə 1006; 2007, N 1, maddələr 3, 4, N 2, maddə 68, N 5, maddə 439, N 6, maddə 560, N 7, maddə 712, N 8, maddə 756; 2008, N 6, maddə 462, N 7, maddə 602, N 12, maddə 1046; 2009, N 6, maddə 402; 2010, N 2, maddə 75, N 4, maddə 276; 2011, N 6, maddələr 471, 476, N 7, maddələr 583, 619, N 12, maddələr 1096, 1105; 2012, N 5, maddə 411, N 6, maddə 511; 2013, N 5, maddə 472, N 6, maddə 625, N 11, maddələr 1266, 1307; 2015, N 6, maddə 677, N 12, maddə 1435; 2016, N 5, maddə 836, N 6, maddə 1016, N 11, maddələr 1761, 1763, N 12, maddə 2047; 2017, N 2, maddə 155, N 4, maddə 523, N 5, maddələr 706, 750, N 11, maddələr 1935, 1975; 2018, N 5, maddə 879, N 8, maddə 1672, N 11, maddələr 2209, 2225, N 12 (I kitab), maddələr 2524, 2534; 2019, N 1, maddə 23, N 5, maddələr 792, 812, N 7, maddə 1197, N 12, maddələr 1897, 1907; 2020, N 7, maddə 832, N 11, maddə 1333) aşağıdakı dəyişikliklər edilsin:\n1.1.1. “Azərbaycan alüminiumu” (“Azəralüminium”) Səhmdar Cəmiyyətinin (bundan sonra - Cəmiyyət) Sumqayıt istehsalat sahəsinin istifadəsində olan Sumqayıt şəhəri, Metallurgiya küçəsi, 1 ünvanındakı 67.35 hektar və Sumqayıt şəhərində Sumqayıt Kimya Sənaye Parkının qərb sərhədi boyunca yerləşən 8.05 hektar olmaqla, ümumilikdə 75.4 hektar torpaq sahəsinin icarəyə vermək hüququ ilə Sumqayıt Kimya Sənaye Parkının ərazisinin genişləndirilməsi üçün Azərbaycan Respublikası İqtisadiyyat Nazirliyinin tabeliyindəki İqtisadi Zonaların İnkişafı Agentliyinin daimi istifadəsinə verilməsini təmin etsin və bu barədə Azərbaycan Respublikasının Prezidentinə məlumat versin;\nAzərbaycan Respublikasının Ailə Məcəlləsində (Azərbaycan Respublikasının Qanunvericilik Toplusu, 2000, N 3 (I kitab), maddə 126; 2002, N 12, maddə 702; 2004, N 7, maddə 505; 2006, N 2, maddə 66, N 11, maddə 923, N 12, maddələr 1005, 1006; 2007, N 1, maddə 4, N 8, maddə 745, N 11, maddə 1053, N 12, maddə 1218; 2008, N 7, maddə 602; 2010, N 2, maddə 70, N 3, maddə 171, N 5, maddə 380, N 7, maddə 578; 2011, N 7, maddələr 585, 620, N 12, maddə 1110; 2014, N 12, maddə 1515; 2019, N 2, maddə 185, N 5, maddə 800, N 12, maddə 1906; 2020, N 7, maddə 832; Azərbaycan Respublikasının 2020-ci il 20 noyabr tarixli 199-VIQD nömrəli Qanunu) aşağıdakı dəyişikliklər edilsin:


16 sentyabr 2017 14:13\nBaş prokuror Zakir Qaralov sentyabrın 27-də saat 10:00-da Siyəzən rayon prokurorluğunun inzibati binasında Siyəzən, Şabran, Quba, Qusar və Xaçmaz rayonlarında yaşayan vətəndaşların qəbulunu keçirəcək.\n16 sentyabr 2017 14:00\nMəşhur Azərbaycan brendi dünyaya açılır - FOTO\n16 sentyabr 2017 13:51\n16 sentyabr 2017 13:39\n16 sentyabr 2017 13:16\n16 sentyabr 2017 13:07\nYasamal rayonunun polis və prokurorluq əməkdaşları tərəfindən həyata keçirilmiş təxirəsalınmaz istintaq və əməliyyat-axtarış tədbirləri nəticəsində rayon ərazisində yol-nəqliyyat hadisəsi törədərək qaçan sürücü tutularaq istintaqa cəlb edilib.\n“Bakını tərk etmədən Everesti fəth etmək” - FOTO - VİDEO\n16 sentyabr 2017 12:45\n23 sentyabrda, FHN Təlim-Tədris mərkəzində “Gilan Holding”-in, Fövqəladə Hallar Nazirliyinin, Gənclər və İdman Nazirliyinin və Milli Olimpiya Komitəsinin təşkilati dəstəyi ilə Bakıda ilk dəfə maneəli ekstremal yarışma keçiriləcək.\nVergilər Nazirliyinin Bakı şəhər Lokal Vergilər Departamenti 2014-2016-cı illər üzrə “Turan” informasiya agentliyinə təyin etdiyi 37 min manat məbləğində əlavə vergi sanksiyasını ləğv edib.\n15 sentyabr 2017 23:36\nABŞ prezidenti Donald Tramp BMT Baş Assambleyası çərçivəsində Nyu-Yorkda Türkiyə prezidenti Rəcəb Tayyib Ərdoğan və Ukrayna prezidenti Petro Poroşenko ilə görüşəcək.\n15 sentyabr 2017 22:08\n15 sentyabr 2017 22:00\nMeksikanın Qerrero ştatında “Maks” qasırğası 200-yə yaxın evi dağıdıb.\nLondon metrosundakı partlayışda yaralananların sayı artıb\n15 sentyabr 2017 21:44\nLondon metrosunda baş verən partlayış nəticəsində yaralananların sayı 29-a çatıb.\nLeyla Əliyeva Dövlət Rəssamlıq Akademiyasında olub - FOTO\n15 sentyabr 2017 21:21\n15 sentyabr 2017 21:03\nSentyabrın 15-də Şirvan şəhərində Heydər Əliyev Fondunun təşəbbüsü ilə “Məktəbəqədər təhsil müəssisələrinin inkişafı” layihəsi çərçivəsində tikilən 100 yerlik uşaq bağçası istifadəyə verilib.\nKürdəmirdə qəza, 2 uşaq ölüb, 1-i xəsarət alıb\n15 sentyabr 2017 20:50\n14 sentyabr 2017 23:03\nİraqda terror aktı nəticəsində azı 50 nəfər ölüb\n14 sentyabr 2017 22:46\nİraqın cənubunda yaraqlıların iki hücumu nəticəsində azı 50 nəfər ölüb, 80-dən çox insan yaralanıb.\nSOCAR və “Statoil” bəzi yataqların birgə işlənilməsini müzakirə edib\n14 sentyabr 2017 21:11\nBu gün SOCAR-ın prezidenti Rövnəq Abdullayev "Statoil" şirkətinin beynəlxalq inkişaf və istehsal üzrə icraçı vitse-prezidenti Lars Kristian Baxeri qəbul edib.\nNorveçli nazir Prezident İlham Əliyevi təbrik edib\n14 sentyabr 2017 18:57\nNorveçin neft və energetika naziri Terje Söviknes Azərbaycan Prezidenti İlham Əliyevə təbrik məktubu göndərib.\nXızıda insan alveri ilə bağlı maarifləndirmə kampaniyası keçirilib - FOTO\n14 sentyabr 2017 18:45\nXızı rayonunda risk altında olan sahələrdə çalışan insanlar, təşkilat və müəssisə rəhbərləri arasında insan alveri ilə bağlı növbəti maarifləndirmə kampaniyası həyata keçirilib.


Portulaca cinsinin bitkilərinin xüsusiyyətləri və baxımı | Bağçılıq açılır\nBu gün kifayət qədər rəngli və bağ və daxili bəzək üçün istifadə olunan bir bitki növündən bəhs edəcəyik. Söhbət janrdan gedir Portulaka. Portulacáceas ailəsinə aiddir və 200-dən çox illik və çoxillik bitkilərdən ibarətdir. Bu bitkilərin mənşəyi Cənubi Amerikanın tropik və subtropik bölgələrindən gəlir.\nBu yazıda Portulaca cinsinə aid bitkilərin xüsusiyyətlərini və ümumi baxımını təsvir edəcəyik və ən vacib növlərdən bəzilərini təsvir edəcəyik.\n2 Portulakaya qulluq\n3 Əsas növlərdən bəziləri\n3.1 Portulaka oleracea\n3.2 Portulaca grandiflora\n3.3 Portulak umbraticola\nBunları, sürünməsi sürünən bir və çoxillik ot bitkiləridir. Oval və ya xətti formalı ətli yarpaqlara malikdir. Ümumiyyətlə təxminən 2 sm uzunluqdadırlar, buna görə kiçik yarpaqlardır. Digər tərəfdən, çiçəkləri bir qədər daha böyükdür (3 sm-ə çatır) və rozet şəklindədir. Tüyləri stamenslə olduqca zəngindir və çox müxtəlif rənglərdə 5 ləçək var. Çiçəkləmə mövsümü yayda, çiçəklər payızda yaxşı davam edir.\nPortulaca cinsinə aid bitkilərin bəzi maraqları var. Bu maraqlardan biri də bunların yalnız gün ərzində açılması və gün batdıqda yaxınlaşmasıdır. Corollas adətən yalnız 1 gün davam edir. Bu davamlı və bol bir çiçəkləmə ilə kompensasiya olunur. Meyvələrə gəldikdə, onlar az miqdarda toxum istehsal edən kiçik kapsulalardır.\nPortulakalar normal olaraq günəşi tam olan yerlərdə yerləşir, beləliklə inkişafları optimaldır. 15 ilə 25 dərəcə qədər davam edən orta illik istiliklərə ehtiyacları var. Dekorativ gücü sayəsində bağa yerləşdirmək olduqca uyğun bir bitkidir. Bunların yalnız bağda olması məsləhət deyil, həm də çiçək kompozisiyaları, bordürlər, qarışıq haşiyələr, qaya daşları, qablar və balkon əkənlər hazırlamaq üçün istifadə olunur. Dəniz iqlimlərində olduqca yaxşı işləyirlər.\nBu cins növlərinin böyük əksəriyyəti üçün bəzi ümumi tövsiyələr verəcəyik. Suvarma ilə başlayırıq. Yayda suvarma xeyli artmalıdır. Çiçəklər əvəzinə yarpaqların inkişafına bir az daha çox təşviq edə bildiyimiz üçün həddən artıq getməməliyik. İlk soyuq aylar gələndə onlara suvarmağı dayandırmaq daha yaxşıdır. Xüsusilə yaşadığınız ərazidə yüksək yağış rejimi varsa.\nBu bitkinin qida baxımından olduqca zəngin bir torpağa ehtiyacı var. Suvarmanın bitkinin sağ qalmasına mənfi təsir göstərməməsi üçün yaxşı bir drenaja sahib olması lazımdır. Bu, suyun asanlıqla boşaldılması və suvarma suyu yığılmaması deməkdir. Bu baş verərsə, dayanan su bitkini kökündən öldürə bilər və ya yavaş-yavaş çürüməsinə səbəb ola bilər.\nTorpaqların yaxşı bir drenaj olması lazım olan toxuma bir qədər qumlu və çınqıl olmasıdır. Portulakanı əkmək və yaxşı bir böyümə müvəffəqiyyəti təmin etmək üçün ən yaxşısı bahar gözləməkdir. Bu şəkildə sizə mənfi təsir göstərə biləcək gecə donlarından qaçacağıq.\nBaxımına kömək etmək və hər zaman sağlam olması üçün payız girdikdə suvarma ilə birlikdə maye gübrə ilə püskürtmək məsləhətdir. Bu şəkildə qışın soyuğuna daha yaxşı tab gətirəcək qədər qidaya sahib olacaqdır. Nə qədər Maydan etibarən payızın əvvəlinə qədər hər 10 və ya 15 gündə bir maye gübrə ilə ödəyəcəyik. Bu yolla inkişaf etdiyinə və yüksək temperaturlara yaxşı dayandığına zəmanət veririk.\nDaha çox ətli yarpaqlara ilbizlər və müxtəlif çeynənən böcəklər hücum edə bilər. Buna görə bunların baş verməməsi üçün izlənilməlidir.\nƏsas növlərdən bəziləri\nBu cinsin bəzi əsas növlərini ən çox becərildiyi və bağların və yaşıl sahələrin bəzədilməsində istifadə edildiyi üçün qısaca təsvir edəcəyik.\nCənubi Avropaya məxsus illik bir bitkidir. Ətraf mühit şəraiti və baxım yaxşı olarsa, təxminən 25 sm hündürlüyə çata bilərlər. Özünü tozlandırmağa qadirdir və çiçəklər arasında polen ötürmək üçün bəzi həşəratlardan istifadə edin. Hermafroditik vahidləri var.\nNeytral bir pH lazımdır və kökləri qumlu bir toxuma və çınqıl olan bir torpaqda olsalar daha yaxşı böyüyəcəkdir. Müəyyən bir rütubətlə saxlanıla bilər. Suvarma mövsümə uyğunlaşdırılmalıdır. Yayda yüksək temperatur səbəbindən bir qədər artacaq və payızda yenidən azalacaq. Gölcüklərə dözmür, buna görə düzgün drenaj təmin edirik. Günəş şüalarına ehtiyacınız var. Əks təqdirdə, onların böyüməsinə təsir göstərə bilər. Düzdür, yayda vaxtaşırı parçalara ziyan vurmamaq üçün yarım kölgəyə salmaq maraqlı ola bilər.\nLa Portulaca grandiflora Ümumiyyətlə 15 ilə 20 sm arasında ölçən bir bitkidir. Rulmanı sürünəndir və tapıldığı iqlimə görə çoxillikdir və ya sona çatır. Çiçəkləri günəş işığı ən sıx olduqda açılır. Çiçəkləmə yazda baş verir.\nBaxımına gəldikdə, çiçəkləri kölgədə açılmadığı üçün tam günəşə ehtiyac var. İsti fəsildə daha çox sulamalısan, amma torpağı çimmədən. Yazda toxumla asanlıqla çoxalırlar.\nLa Portulak umbraticola İllik dövrü var və 11 ilə 28 sm arasında bir hündürlüyə çatır. Yaxşı şəraitdə inkişaf edə bilməsi üçün tam günəş altında bir yer tələb edir. Bir qazana əkirsinizsə, pelita ilə bərabər hissələrə qarışdırmalısınız. Yaz aylarında 2 və ya 3 dəfə suvarılması lazımdır və torpağın yaxşı drenajı var. Yazda toxum yatağını tam günəşin altına qoyaraq asanlıqla çoxalır.\nYüksək temperaturlara kifayət qədər yaxşı müqavimət göstərən bir bitkidir, lakin heç don keçirmir. Bu o deməkdir ki, yayda onlara daha yaxşı qulluq etməli və maye gübrə əlavə etməliyik ki, onların kifayət qədər qida maddəsi olsun və qışda suvarma tezliyini azaldaq. Xüsusilə iqlimimizin yüksək yağış rejimi varsa.\nÜmid edirəm bu məlumatlarla Portulaka və cinsin əsas növləri haqqında daha çox məlumat əldə edə bilərsiniz.\nMəqaləyə tam yol: Bağçılıq açılır » Flores » Portulaka\nMələk qanadları (Opuntia microdasys)\nYeni başlayanlar və mütəxəssislər üçün 8 bağ kolu


Hava və Ekstremal İdman Növləri Federasiyası mükafata layiq görülüb\n31 Yanvar 2014 14:09\nGənclər və İdman Nazirliyi, Milli Olimpiya Komitəsi, Beynəlxalq İdman Jurnalistləri Assosiasiyası və “Sportsman” jurnalı tərəfindən birgə təsis edilmiş “Zəfər-2013” Yüksək İdman Nailiyyətləri Mükafatının növbəti təqdimetmə mərasimi keçirilib.\nPublika.Az-ın verdiyi xəbərə görə, tədbirdə Azərbaycan Hava və Ekstremal İdman Növləri Federasiyası (FAİREX) “Dağ İdmanının İnkişafındakı Xidmətlərinə Görə” nominasiyasına layiq görülüb.\nGənclər və İdman Nazirliyinin dəstəyi ilə “Sportsman” jurnalı tərəfindən təşkil olunan tədbirdə Azərbaycanın görkəmli idman mütəxəssisləri, tanınmış idmançılar, nazirlik, komitə və şirkətlərin səlahiyyətli nümayəndələri iştirak edib.\nQeyd edək ki, “Zəfər” Yüksək İdman Nailiyyətləri Mükafatı 2008-ci ildə təsis edilib. Formata əsasən, hər ilin yekununda müxtəlif nominasiyalar üzrə ilin qalibləri adına layiq görülmək üçün milli federasiyalar və idman klubları tərəfindən namizədlər irəli sürülür.\nSeçim Komissiyası respublikanın görkəmli idman mütəxəssisləri, tanınmış idman jurnalistlərindən təşkil olunur


İki həftəlik düşərgə istirahəti – 700 manat...\nMəktəblilər üçün yay düşərgəsi: dövlətinki yoxdur, özəlinki qiymət oxuyur\n2 həftəlik düşərgə istirahəti – 700 manat\nHələ də bilmirik ki, sovetdənqalma düşərgə mexanizmini qəbul edək, yoxsa Qərbdəki inkişaf etmiş mexanizmdənmi istifadə edək? Hələ də bilmirik ki, yay düşərgəsinəmi üstünlük verək, yoxsa məktəblərdə düşərgə yaradaq?\n“İki oğlum var, biri məktəblidir, o birisi də gələn il gedir. Bakının istisindən qaçıb gəlmişik rayona. Özüm Qaxdanam, uşaqlara görə ev-eşiyimi atıb gəlib oturmuşam burda ki, dincəlsinlər. Başqa hara göndərim?”\nBunu gənc ana Rəvanə Əkbərova AzadlıqRadosuna müsahibəsində deyir. Yada salır ki, vaxtilə Qaxda çoxlu pioner düşərgələri vardı, hətta atası da onların birində işləyirdi. Rəvanə belə bir yay düşərgəsinin həsrətini çəkir:\n“Mən uşağı başımdan eləmək üçün yox, həqiqətən nəsə öyrənməsi üçün göndərmək istəyirəm belə bir düşərgəyə. Uşaqlar üçün yarışlar keçirsinlər, ekskursiyaya aparsınlar, maraqlı vaxt keçirsinlər. Amma belə düşərgələr varmı, heç bilmirəm. Olsa, məmnuniyyətlə göndərərdim”.\nMən uşağı başımdan eləmək üçün yox, həqiqətən nəsə öyrənməsi üçün göndərmək istəyirəm belə bir düşərgəyə. Uşaqlar üçün yarışlar keçirsinlər, ekskursiyaya aparsınlar, maraqlı vaxt keçirsinlər. Amma belə düşərgələr varmı, heç bilmirəm.\nAzərbaycanda 1 milyon 200 mindən artıq məktəbli yay istirahətindədir. Onların əksəriyyəti, Rəvanə Əkbərova kimi imkanı olan şəhərin bürküsündən qaçıb kəndə gedib, ya ailəsi ilə harasa istirahətə yollanıb, buna imkanı çatmayan məktəbli də yay istirahətini özü bildiyi kimi keçirir.\n“Bir neçə saatlıq məşğələ yaraya məlhəm deyil”\nSolmaz Məmmədova da deyir ki, 8 yaşlı oğlunun asudə vaxtını maraqlı qurması üçün internetdə axtarış verib uyğun düşərgə axtarıb, ancaq əli boşa çıxıb:\n“Bir neçəsini tapdım, Bakıda fəaliyyət göstərən uşaq klubu tipliydi, əsasən ingilis dili, mühəndis bacarıqlarının artırılmasıydı. Amma məşğələlər günün birinci yarısını əhatə edir. Qiyməti də o qədər ucuz deyil. Mən də, yoldaşım da işləyirik. Uşağı kim aparıb gətirəcək? Heç olmasa, səhərdən iş saatı bitənə qədər olsaydı, sən də rahat olardın ki, övladın etibarlı yerdədi, yeməyi-içməyi var”.\nSolmaz xanım deyir ki, indi uşağı ya həyətdə futbol oynayır, ya da televizorda cizgi filminə baxır: “Havalar istidi deyə heç yay tapşırıqlarını da eləməyə həvəsi yoxdur. Öyrəndiklərini də yadından çıxaracaq”.\nÇingiz Mustafayev adına düşərgə (Youtube)\nTəhsil Nazirliyindən AzadlıqRadiosuna bildirirlər ki, uşaqların yay tətilində istirahətinin təşkil edilməsini düşünürlər, amma hələ ki, qərar yoxdur.\nVaxtilə Xəzərin sahillərində, dağətəyi regionlarda onlarla pioner düşərgəsi vardı. Qarabağ müharibəsindən sonra bu düşərgələrə məcburi köçkünlər yerləşdilər. İndi Azərbaycanda yalnız Daxili İşlər Nazirliyinin nəzdində olan Çingiz Mustafayev adına düşərgə, Həmkarlar İttifaqının uşaq-sağlamlıq mərkəzi, Xəzər Dəniz Donanmasının düşərgələri var. Çingiz Mustafayev adına düşərgədən mətbuata bildiriblər ki, onlar hər il 300 məktəbli qəbul edə bilirlər, bundan artığına gücləri çatmır.\nİki həftəlik istirahət 700 manata\nKiçik araşdırmamız zamanı məlum oldu ki, dağətəyi regionlarda yay düşərgəsi təklif edən az sayda özəl şirkətlər var. Belə şirkətlərdən birinin Qaxdakı düşərgəsinin meneceri Xəyyam Dəmirov AzadıqRadiosuna bildirir ki, onlarda mövsüm iyulun 1-dən başlayır. Eyni vaxtda 45 uşağın qala bildiyi düşərgədə istirahət müddəti iki həftəlik və ya 1 aylıqdır:\nMüsahibimiz qiyməti ucuzlaşdırmağın yolunu belə görür: Olimpiya kompleksləri yay düşərgəsi təşkil edən şirkətlərə ucuz qiymətə icarəyə verilsə, onlar da qiyməti hətta 50 faiz ucuzlaşdıra bilərlər.\n“Uşaqlar gündə 3 dəfə qidalanır, üzgücülük dərslərinə gedir, gündə 3 saat ingilis dili məşğələsi olur. Ekskursiyaya aparılır. Hər otağın özünün hamam-tualeti var. Hər 5 uşaq tərbiyəçi ilə qalır”.\nBu istirahət düşərgədə qalan bir uşaq üçün 700 manatdan yuxarıdır, əgər uşaq bir aylıq qalacaqsa, ödəniş 1000 manatı keçir. Xəyyam Dəmirov deyir ki, uşağın günü 40 manata başa gəlir – burda da ingilisi dili, üzgücülük dərsləri, yemək və s. məsələləri nəzərə alsan, bu qiymət o qədər də baha sayılmamalıdır.\nSovet İttifaqının ən məşhur uşaq düşərgəsi - Artek\nUşaq Hüquqları üzrə Azərbaycan QHT Alyansının milli koordinatoru Nabil Seyidov AzadlıqRadiosuna müsahibəsində deyir ki, əslində regionlarda tikilən Olimpiya Komplekslərinin məktəblilərin yay düşərgəsi üçün istifadə edilməsi yaxşı ideyadır: “Bu, həm uşaqların idmana marağını artırar, həm də onların asudə vaxtlarının yüksək səviyyədə təşkilinə kömək edər”.\nSovet İttifaqının ən məşhur uşaq düşərgəsi - Artek, 1961\nNabil Seyidov xatırladır ki, məktəblilərin istirahət hüququ həm yerli, həm də beynəlxalq konvensiyalarla tənzimlənir. O, deyir ki, yay düşərgələri istirahətlə yanaşı uşaqların düzgün tərbiyə almasına da yardım edir:\n“Bu onların gələcəkdə vətəndaş kimi yetişməsinə kömək edən vasitələrdən biridir. Digər mühüm amil odur ki, bu düşərgələrdə uşaqların inkişafı üçün onlara lazım olan bilik və bacarıqlar, o cümlədən, fiziki sağlamlıq vərdişləri aşılanır”.\nMüsahibimizin sözlərinə görə, Azərbaycanda hələlik yay düşərgələrinin yaradılması üzrə strategiya yoxdur:\n“Bu işə külli miqdarda maliyyə vəsaiti lazımdır. Sovet vaxtından qalan düşərgələrin əsaslı təmirinə ehtiyac var. Çoxunda məcburi köçkünlər qalır. Ancaq iş təkcə yenidənqurma-bərpa işləri ilə bitmir. Bunun üçün strategiya olmalıdır. Hələ biz bilmirik, sovetdənqalma düşərgə mexanizmini qəbul edək, yoxsa Qərbdəki inkişaf etmiş mexanizmdənmi istifadə edək? Hələ bilmirik ki, yay düşərgəsinəmi üstünlük verək, yoxsa məktəblərdə düşərgə yaradaq?”\nNabil Seyidov söyləyir ki, hələlik yekdil fikir yoxdur, üstəlik, heç geniş müzakirələr də aparılmır ki, hansı mexanizmə üstünlük veriləcəyi aydın olsun.


Çorum şəhərində 1 saatda ən çox ağacəkmə rekordu qırıldı | TRT Azerbaycan\nÇorum şəhərində 1 sa...\nÇorum şəhərində 1 saatda ən çox ağacəkmə rekordu qırıldı\nTürkiyənin Çorum şəhərində 1 saat ərzində ən çox ağacəkmə rekordu qırıldı.\n12.11.2019 ~ 01.10.2020\n“Ginnesin Rekordlar Kitabı”nın Türkiyə nümayəndəsi Şeyda Subaşı Gəmici “Saat içində ən çox ağacəkmə rekordu Çorumda, 303 min 150 ağacla Kənd Təsərrüfatı və Meşə Nazirliyinə aid oldu” deyə açıqlama verib.\nŞeyda Subaşı Gəmici “Qlobal istiləşməyə qarşı dünya miqyasında keçirilən bu böyük nəhəng layihədə əməyi olan hər kəsə təşəkkür edirəm” ifadələrini işlədib.\nKənd təsərrüfatı və meşə naziri Bəkir Pakdəmirli Meşə Baş Direktorluğunda keçirilən mətbuat konfransında Çorumun noyabrın 11-də “1 saat əzrində ən çox ağacəkmə” dünya rekordunun təsdiqlənməsi münasibətilə “Ginnesin Rekordlar Kitabı” səlahiyyətlilərindən sənədi alıb.\nEtiketlәr: #Kənd Təsərrüfatı və Meşə Nazirliyi , #Ginnesin Rekordlar Kitabı


Azərbaycan dünyanın 60 ölkəsində keçirilən startap proqramında! – BaramaMedia.az\nElə indi “Creative Business Cup Azerbaijan” – a müraciət etməklə Azərbaycanı 2018-ci il Noyabr ayında, Danimarkanın Kopenhagen şəhərində keçiriləcək Creative Business Cup – ın Dünya Finalında təmsil etmək şansını qazanın!\nProqrama aşağıdakı sahələrdən istənilən birinə aid hər hansı bir innovativ layihə və ya ideya ilə müraciət edə bilərsiniz. (kateqoriyalar düzgün mənalarını itirməməsi üçün ingilis dilində verilmişdir)\nMərhələ 1: Kamp (Bootcamp) – 18 – 19 Avqust, 2018\nİki günlük bootcamp bitdikdən sonra komandalar 5 həftəlik ölkədaxili koçinq sessiyalarına başlayırlar. Burada komandalar ekspertlər tərəfindən “Creative Business Cup” – ın müəyyən etdiyi vacib biznes konseptləri üzərində praktiki işləyəcək, layihələrinin ilkin işlək versiyasını hazırlayacaq və özlərini ölkə finalına hazırlayacaqlar.\nÖlkə daxili koçinq sessiyalarından sonra komandalar “Creative Business Cup” – ın təmsilçisinin də iştirak edəcəyi münsiflər qarşısında Dünya Finalına vəsiqə əldə etmək üçün təqdimatlar edəcəklər. Ümumilikdə 60+ ölkənin hər birinin ölkə finalı qalibi olan startap komandası 2018 – ci ilin Noyabr ayında Danimarkanın, Kopenhagen şəhərində keçiriləcək Dünya Finalına vəsiqə qazanacaqdır.\nMərhələ 4: “Dünya Finalı” – Kopenhagen, Danimarka, Noyabr 2018\n– “Cleantech” nominasiyasının qalibi: CLP Azərbaycan 2019-a birbaşa çıxış\n– Gastronomiya nominasiyasının qalibi: VentureBattle 2018-ə birbaşa çıxış\n– Spacetech nominasiyasının qalibi: Spacetech Accelerator 2018-ə birbaşa çıxış\n– Ən yaxşı qadın sahibkar (startapçı) CBC Azərbaycan sponsoru olan Microsoft-dan notbuk qazanacaq.\n– Birinci yer: € 7,000 avro,\n– İkinci yer: € 3,500 avro,\n– Üçüncü yer: € 1,500 avro.\n– 4 fərqli mövzu mükafatı (cəmi: € 17,000 avro),\n– Dünya finalında Azərbaycanı təmsil edəcək startap komandasının bütün xərcləri qarşılanır!\nMüraciət forması: https://platform.younoodle.com/competit…/cbc_2018_azerbaijan\ncleantech, creative business cup azerbaijan, danimarka, dünya finalı, global final, innovasiya, kopenhagen, müsabiqə, sil, social innovation lab, spacetech, startap


OnePlus 6 | ekranının titrəməsini düzəltmək üçün bir yeniləmə yayımlanacaq Androidsis\nEder Ferreno | | xəbər, OnePlus\nBu yaxınlarda sizə bəzi istifadəçilərin OnePlus 6-da yaşadığı problemlərdən danışdıq, OxygenOS yeniləməsindən sonra, avtomatik parlaqlıqla problemi olan istifadəçilər var. Ekranda titrəməyə səbəb olan bir şey. Bu, çox ciddi bir problem deyil, ancaq problemlə qarşılaşan istifadəçilər üçün çox narahatdır.\nBaxmayaraq ki OnePlus 6 üçün bir həll yolu tapana qədər çox gözləmək məcburiyyətində qalmayacaqsınız. Çünki istehsalçının özü cihazdakı bu problemlərə son qoyacaq yeni bir yeniləmə üzərində çalışdıqlarını və bunun gəlməsinin çox vaxt çəkməyəcəyini bildirmək istədi.\nOnePlus, veb saytında bu problem haqqında yüksək səviyyəli ekranda danışdıqları bir şərh yayımladı. Tezliklə OTA vasitəsilə bütün OnePlus 6-ya bir yeniləmə gələcəyini şərh etdilər. Bunun sayəsində bu problem tamamilə həll olunmalı və telefon yenidən normal işləyir.\nArmud Hazırda bu yeniləmənin başlanması üçün tarix verilməyib. Şirkət artıq işə salmağın təfərrüatlarını yekunlaşdırır və hər şey avqust ayı üçün Android təhlükəsizlik yaması ilə gələcəyini göstərir. Beləliklə, çox gözləmək lazım deyil.\nŞirkət özü ekranda bu titrəmədən təsirlənən OnePlus 6 ilə istifadəçilərə daha çox məlumat verənə qədər gözləmək lazım olsa da. Yaxşı hissəsi budur sadə bir şəkildə həll olunan bir problemdir yeni bir OxygenOS yeniləməsi ilə.\nİndiyə qədər problemlərdən biri, tək olmasa da biri olmuşdur Bəzi istifadəçilərin OnePlus 6 ilə qarşılaşdıqları bu, heç də pis deyil və firmanın istehsalçı etibarlı model olduğunu göstərməyə kömək edir. Xüsusilə bu qədər satan bir model.\nMəqaləyə tam yol: Androidsis » Android cihazları » Mobil telefonlar » OnePlus » OnePlus 6 növbəti yeniləmədə ekran problemlərinizi həll edəcəkdir\nRocio baamontes gijon deyib\nMobil istərəm, mobil telefonum yoxdu\nRocio baamontes gijon cavab


Azərbaycanda müxalifət birgə mitinqlə bağlı razılığa gələ bilmir\nAzərbaycanın Demokratik Qüvvələrinin Milli Şurası (MŞ) 2017-ci ildə müxalifətin ilk mitinqini təyin edib. Bu haqda MŞ-ə daxil olan Azərbaycan Xalq Cəbhəsi Partiyasının sədri Əli Kərimli məlumat verib. Aksiya “Siyasi məhbuslara azadlıq!”, “Talana yox!”, “Korrupsiyaya yox!”, “Ailə hakimiyyətinə yox!” şüarları altında keçəcək.\nMitinqi aprelin 9-da Bakının Yasamal rayonundakı “Məhsul” stadionunda keçirmək planlaşdırılıb. Bu haqda məktub Bakı şəhər İcra Hakimiyyətinə göndərilib.\nMŞ-ın bu birtərəfli qərarı müxalif partiyaların narazılığına səbəb olub.\nMüsavat Partiyasının sədr müavini Elman Fəttah bildirib ki, MŞ-ın ehtimal olunan mitinqi müsavatda müzakirə belə edilmir. “Bu müzakirələrdə iştirak etməyə heç həvəsim də yoxdur”, – “Yeni Müsavat” qəzeti Elman Fəttahın sitatını verib.\nMüsavat Partiyasının digər sədr müavini Fərəc Kərimli Facebook səhifəsində yazıb: “Martın 17-də başqanımız (sədr) Arif Hacılı İdarə Heyətinin iclasını çağırıb və bildirib ki, siyasi emiqrant Emin Hüseynov (həbsdə olan video-bloger Mehman Hüseynovun qardaşı) “Mehman Hüseynov və digər siyasi məhbuslara azadlıq!” şüarı altında mitinq keçirmək təklifi ilə ona müraciət edib. Biz bu təklifə müsbət yanaşdıq. Amma digər partiyalar özləri müstəqil şəkildə mitinq keçirmək qərarına gəldilər. Onlara uğur diləyirəm”.\nDigər müxalif “Respublika alternativi” (ReAl) hərəkatının icra katibi Natiq Cəfərli bildirib ki, “ReAl” mitinqdə təşkilat olaraq iştirak etməyəcək, amma hərəkat üzvləri iştirakla bağlı fərdi şəkildə qərar qəbul etməkdə azaddırlar, bununla bağlı heç bir təlimat verilməyəcək, – “Report.az” agentliyi xəbər verir.\nHakim Yeni Azərbaycan Partiyasının icra katibinin müavini Siyavuş Novruzov MŞ-nin qərarını kəskin tənqid edib. “Belə mitinqin keçirilməsi üçün heç bir sosial zəmin yoxdur. Onların xalqla heç bir əlaqəsi yoxdur. Öz virtual aləmlərində oturublar, cəmiyyət arasında yox. Bu mitinq Azərbaycanı sevməyən, ermənipərəst qüvvələrin bilavasitə sifarişidir”, – “Yeni Müsavat” qəzeti Novruzovdan sitat gətirir.\nAzərbaycanın Demokratik Qüvvələrinin Milli Şurası 2013-cü il prezident seçkiləri ərəfəsində yaradılıb. MŞ-ın ilk sədri tanınmış kinodramaturq Rüstəm İbrahimbəyov olub. Amma Rusiya vətəndaşı olduğu üçün seçkilərdə namizəd kimi iştirak edə bilməyib və təşkilat tarixçi Cəmil Həsənlinin namizədliyini irəli sürüb. Rəsmi məlumatlara görə, 2015-ci il prezident seçkilərində Həsənli 5,5 faiz səs toplayıb.


Prezidentin qızlarının Dubaydakı əmlak imperiyası – yeni araşdırma | Azadliq\n24 Aprel 2018 11:05\nSon sənədlər vaxtilə “Washington Post”un yazdıqlarını da təsdiqləmiş olur. Qəzet bacıların qardaşları Heydər Əliyevlə birlikdə Cumeyra Palmasında 17 dəbdəbəli mülkiyyətə sahibləndyini yazırdı. Onların adlarına qeydiyyatdan keçmiş bu mülkiyyətin qiyməti 70 milyon funt sterlinqə yaxındır.\nAraşdırma hakim ailə üzvlərinin gizli investisiyaları Malta bankı vasitəsiylə gerçəkləşdirdini ortaya qoyub.\nAzərbaycanda Gilan Holding\nFransanın çini qablar, yataq dəstləri və Smurf heykəlcikləri istehsal edən üç şirkəti


Erməniləri Qarsda qəbul edən bələdiyyə başçısı həbs edildi - Pia.az\nTürkiyə Terrorla Mübarizə Polis Şöbəsinin əməkdaşları Qars bələdiyyəsinin başçısı Ayhan Bilgeni həbs ediblər. Rəsmi şəxs - Kürdpərəst Xalq Demokratik Partiyasının üzvü - terrora çağırışda və terrorçuları dəstəkləməkdə günahlandırılır.\nXatırladır ki, Xalq Demokratik Partiyası uzun illərdir Türk dövlətinə qarşı silahlı mübarizə aparan PKK terror təşkilatının siyasi qanadı sayılır.\n"Anadolu"nun verdiyi məlumata görə, Ayhan Bilgen bu gün səhər həbs olunub. Polis əməkdaşları onun evində axtarışları davam etdirir.\nAyhan Bilgen 2014-cü ildə Kobani hadisələrindən sonra PKK terrorçularına qisas çağırışı ilə məşhurlaşıb. 2019-cu ildə Ermənistandan olan heyəti Qarsa dəvət etdikdən sonra Türk mediasının səhifələrində çap olunub. Qarsa gələn Ermənistan nümayəndə heyətində idman, mədəniyyət və turizm şöbəsinin müdiri İştan Zakaryan, Yerevan Dövlət Universitetinin tarix fakültəsinin dekanı Erik Minasyan, tarix müəllimi Erik Soqomonyan və başqaları iştirak ediblər.\nSonradan Ayhan Bilgenin hərəkətləri Türkiyədə ciddi etirazlara səbəb olub. Erməni nümayəndə heyətinin Qarsa dəvətini digər ərazilərdən olan deputatlar qınayıb və Ermənistanın Azərbaycan ərazilərini işğal etdiyini xatırladıblar.\nEtiket: Ayhan Bilgen


Sumqayıtda Bayraq Muzeyinin açılışı olub -\nSumqayıtda Bayraq Muzeyinin açılışı olub - FOTOLAR\n11:51 15 Dekabr 2017 Oxunub : 1744\nPrezident İlham Əliyev muzeyin rəmzi açılışını bildirən lenti kəsİB.\nMuzeylə tanış olan dövlətimizin başçısına məlumat verilib ki, binanın inşasına 2017-ci ilin fevralında başlanılıb və sentyabr ayında tikinti işləri başa çatdırılıb. İnşaat işləri yüksək keyfiyyətlə aparılıb. Ümumi ərazisi 10 min kvadarmetr olan muzeyin üçmərtəbəli binasında iki sərgi zalı, inzibati və yardımçı otaqlar yaradılıb. Sərgi zallarında 6 bölmə fəaliyyət göstərəcək. Burada Azərbaycan xanlıqlar dövrünün xəritəsi, bayraqları, orta əsrlərə aid döyüşçüləri əks etdirən manikenlər nümayiş olunur. Muzeyin eksponatları arasında XIX əsr Azərbaycan şəhərlərinin gerbləri, qədim metal sikkələr, kağız pullar, Azərbaycan Xalq Cümhuriyyəti dövrünə aid sənədlər, keçmiş Azərbaycan SSR-in və müstəqil Azərbaycan Respublikasının konstitusiyaları, gerblər, bayraqlar var. Expozisiyalarda müxtəlif illərə aid poçt markaları, orden və medallar da nümayiş olunur.


Bakıda üç avtomobili qaçıran şəxslər saxlanılıb - Report.az\nNEFT $ 62.80\nBakıda üç avtomobili qaçıran şəxslər saxlanılıb Hadisə Şüvəlan, Suraxanı və Yeni Günəşli ərazisində baş verib 20 Yanvar, 2018 13:22\nBakı. 20 yanvar. REPORT.AZ/ Bakıda avtomobil qaçıran şəxslər saxlanılıb.\nXəzər Rayon Polis İdarəsinin 1-ci Polis Bölməsinə müraciət edən Bakı şəhər sakini Nadirxan Hüseynov Şüvəlan qəsəbəsi ərazisindən “VAZ-2106” markalı avtomobilinin qaçırıldığını bildirib. Dərhal başlanılan əməliyyat-axtarış tədbirləri ilə avtomobil qısa zamanda Qala qəsəbəsi ərazisində tapılıb. Davam etdirilən tədbirlərlə maşını qaçıran şəxs də polis əməkdaşları tərəfindən müəyyən edilərək saxlanılıb. Araşdırmalarla onun Bakı şəhər sakini Azər Salayev olması müəyyən edilib.\nYeni Günəşli və Zığ qəsəbələrindən 2 avtomobilin qaçırılması barədə məlumat isə Suraxanı Rayon Polis İdarəsinin 33-cü Polis Bölməsinə daxil olub. Araşdırmalarla Yeni Günəşli ərazisindən Bakı şəhər sakini Toğrul Əhmədovun “VAZ-2104”, Zığ qəsəbəsindən isə Mürsəl Quliyevin “VAZ-21074” markalı avtomobillərinin qaçırılmaları müəyyənləşdirilib.\nTəxirəsalınmaz tədbirlərlə “VAZ-2104” qısa zamanda Naximov küçəsində tapılıb. Maşınları qaçırmaqda şübhəli bilinən şəxs də əməliyyat-axtarış tədbirləri ilə polis əməkdaşları tərəfindən müəyyən edilərək saxlanılıb. Araşdırmalardan sonra onun Bakı şəhər sakini Amin Ramazanov olduğu üzə çıxıb. Saxlanılan şəxslər istintaqa təhvil veriliblər.\nZaqatala sakinindən 5 kiloqramdan artıq narkotik maddə aşkarlanıb 19 İyun, 2019 / 10:24\nHeroin satışında təqsirləndirilən şəxsin cinayət işi məhkəməyə göndərilib 19 İyun, 2019 / 09:24\n19 İyun, 2019 12:36\nYəməndə 2015-ci ildən bu yana 90 mindən çox insan ölüb\n19 İyun, 2019 12:30\nAzərbaycanda sahibkarlıq kreditləri üzrə zəmanətlərin və faiz subsidiyalarının verilməsinin prosedur qaydaları dəyişib\n19 İyun, 2019 12:21\n19 İyun, 2019 12:18\nTürkiyə vətəndaşının məhkəməsində zərərçəkənlər ifadə veriblər\n19 İyun, 2019 12:15\n19 İyun, 2019 12:11\nMişel Platini: "Mənə çoxlu suallar verdilər"\n19 İyun, 2019 12:10\nHindistanda kəskin epidemiyadan 128 uşaq ölüb\n19 İyun, 2019 12:07\n19 İyun, 2019 12:04\n19 İyun, 2019 12:00\nBMT: Müharibə, təqib və münaqişələrdən qaçan insanların sayı ötən il 70 milyonu keçib\n19 İyun, 2019 11:57\nGürcüstan Azərbaycandan sement idxalını 12% artırıb\n19 İyun, 2019 11:55\n"Zirə"nin yay hazırlıq planı müəyyənləşib\n19 İyun, 2019 11:47\nDİN: Bir gündə yol qəzalarında 3 nəfər ölüb\n19 İyun, 2019 11:43


Eynulla Fətullayev 8 il 6 ay azadlıqdan məhrum olundu\n2022, 18 May, çərşənbə, Bakı vaxtı 14:50\nHökmə əsasən, baş redaktor həmçinin Vergilər Nazirliyinə 242 min manat ödəməlidir\nOktyabrın 30-da Ağır Cinayətlərə Dair İşlər üzrə Məhkəmədə «Gündəlik Azərbaycan» və «Realnı Azerbaydjan» qəzetlərinin təsisçi və baş redaktoru 8 il 6 ay müddətinə azadlıqdan məhrum edilib. Hökm onun əvvəlki cəzasını da nəzərə almaqla hesablanıb. E.Fətullayev cəzasını ümumi rejimli cəzaçəkmə müəssisəsində çəkəcək.\nHökmə əsasən, baş redaktor həmçinin Vergilər Nazirliyinə 242 min manat ödəməlidir.\nHökmə görə, qəzet redaksiyasından götürülmüş 25 kompyuter də dövlətin hesabına keçəcək.\nEynulla Fətullayevin vəkili İsaxan Aşurov hökmü ədalətsiz adlandırıb: «Eynulla Fətullayev öz yazdıqlarının qurbanıdır».\nMüdafiə tərəfi hökmdən Bakı Apelyasiya Məhkəməsinə şikayət verəcək.\nOktyabrın 26-da keçirilən prosesdə dövlət ittihamçısı Çingiz Şükürov E.Fətullayevin 10 il müddətinə azadlıqdan məhrum olunmasını təklif etmişdi.\nFətullayev bu il aprelin 20-də Qaçqın və Məcburi Köçkünlərin Hüquqlarını Müdafiə Birliyinin sədi Tatyana Çaladzenin iddiası əsasında 2 il 6 ay müddətinə həbs olunub. Jurnalist 2 il əvvəl qələmə aldığı «Qarabağ gündəliyi» adlı silsilə yazılarında xocalıları təhqir etməkdə günahlandırılıb.\nMayın 16-da MTN-in Baş İstintaq İdarəsində E.Fətullayevin rəhbərlik etdiyi KİV-də getmiş məlumatlarla əlaqədar Cinayət Məcəlləsinin 214.1-ci maddəsi (terrorla hədələmə) üzrə cinayət işi başlanıb. Nəticədə E.Fətullayev Bayıldakı istintaq təcridxanasından MTN-in təcridxanasına köçürülüb. Burada ona qarşı Cinayət Məcəlləsinin 214.1 və 283.2.2-ci (qulluq mövqeyindən istifadə etməklə milli, irqi, sosial və ya dini nifrət və düşmənçiliyin salınması) maddələri üzrə rəsmən ittiham irəli sürülüb və məhkəmə yoluyla onun barəsində həbs-qətimkan tədbiri seçilib.\nE.Fətullayevə ittihamların əsasında onun «Realnı Azerbaydjan» qəzetində rus dilində çap olunan «Əliyevlər müharibəyə gedir» yazısının dayandığı bildirilir.\nİstintaq E.Fətullayevi vergi ödənməsindən külli miqdarda yayınmada (Cinayət Məcəlləsinin 213.2.2 maddəsi) da ittiham edib. Həmin ittihamda E.Fətullayevin 242 min 522 manat vəsaiti mənimsədiyi bildirilirdi.\n«Bu hökm absurddur»


Zehnimizin Xoşbəxtliyi | Bildirchin.az\nAna səhifə "Köşə" yazıları Zehnimizin Xoşbəxtliyi\nBir köşə yazarı, yazısını Hobbes belə demişdi ¹, deyə bitirir:\n“Zehnin bütün sevinci, bütün canlılıq, insanın onunla özünü müqayisə etdikdə yüksək görə biləcəyi bir kimsənin varlığına dayanır.”\nİnanılması çətindi, amma ilk öncə mən bu cümləni, insanın özündən üstün görəcəyi, hörmət ilə baxacağı biri olmazsa həyatının mənası qalmaz, şəklində anladım. Belə bir məna mənə maraqlı gəldi və sanki yeni bir baxış kəşf etmiş kimi oldum.\nDüşündüm, bəli bu mənim üçün həqiqətən doğru idi. Hörmət edəcəyim, ondan nəsə öyrənəcəyim, ona bir növ qaynaq, bir ‘yol göstərən’ olaraq baxacağım insanların olması mənə həmişə etimad vermişdir. Onların var olduğunu bilmək məni həyəcanlandırmış və mənə ümid qaynağı olmuşdur.\nMən yaşlandıqca bu cür insanların mənimlə birlikdə yaşlanıb bu həyata tək-tək vida etdiklərini görəcəm; hissli bir duyğuyla onların xatirələrinə, kitablarına yönələcəm.\nAmma bu görüş, sadaladığım bu baxış özünü, həyatı, həqiqəti araşdırmaq istəyən bir həyat tərzi üçün lazımdı. Özünə, eqosunun güclü olmasına hər şeydən çox əhəmiyyət verən bır insan üçün isə mənasız bir ‘söz yığınıdır.’\nVə Hobbes, insan insanın qurdudur, (homo homini lupus) anlayışı ilə mənim yuxarıda ifadə etməyə çalışdığım öz həqiqətini kəşf etməyə çalışan bir insanın baxış bucağını izah etmir. “Qorxu mədəniyyətinin” meydana gətirdiyi ‘mən şüuru’ nu izah edir.\nBir insanın ‘zehninin şən olması’ üçün özünü, heç olmazsa bir adamdan daha yüksək görməsi şərtdir mi? Özünü digərindən yüksək görmək, xoşbəxt ola bilmənin zəruriliyidirmi?\nHobbes’a görə bəli.\nHobbes, insanlıq düşüncə tarixinə təsir edən əhəmiyyətli bir filosofdur. Və “qorxu mədəniyyəti” çərçivəsi içində qaldığımız müddətcə etibarlı olan bir qanundan söz açır. “Qorxu mədəniyyəti” içində qaldığımız müddətcə ən əhəmiyyətli dəyər digərindən daha güclü olmaq, ondan daha ‘yüksək’ olmaq olacaq.\nTarix dərslərində indiyə qədər gördüyümüz; ‘böyük’ insanlar, həmişə ‘güclü’ olan insanlar. əksəriyyəti gücünü dağıdaraq, yandıraraq, öldürərək göstərmişdir. Tarix güclü insanların güc mübarizələrini izah etmək üçün qoyulub məktəblərə. Və nə qədər güclü isə o qədər hörmətə layiq olduğu eyham edilir; tarix dərslərində uşaqlara ‘hörmətə layiq insan’ tərifi belə verilir. Deyilmədən icra edilir bu tərif; vəziyyətdən tərifi, deyilmək istəniləni başa düşmək olur.\nAmma ‘biz şüuru’ anlayışına gəldikdə isə gücün tərifi dəyişir. “Biz şüuru” içində real güc digərindən daha yüksək olmaqda deyil, əlaqə qurmaqda, qrup olaraq problem həll etməkdə özünü göstərir. Bu baxış tərzi ancaq hörmət və sevgi mədəniyyəti çərçivəsində həyata baxdığınızda mənalı olan bir baxış tərzidir.\nBir xahiş: Bu həftə, yalnız bir gün, heç kimi mühakimə etmədən bir gün yaşamağa diqqət göstərə bilərsinizmi? Sözünüzlə, yazınızla, üzünüzlə, baxışınızla, hərəkətlərinizlə və səs tonunuzla heç kimi mühakimə etmədən tək bir gün! Təşəkkür edirəm.\n¹Mehmet Güreli, Taraf, 30 Mayıs 2013, s. 17\nƏvvəlki MəqaləBelçika meşəliyində Maşın məzarlığı (Fotolar)\nSonrakı MəqaləƏsrimizin ən uca boylu , ən ağır çəkili, ən çox uşaqlı adamları


Seymur Baycan bar qızlarından nə soruşdu?\n10:58 05 Aprel 2021 1559 dəfə oxunub\nKulis.az Ayxan Ayvazın “Seymur Baycanın dərdi nədir?” yazısını təqdim edir.\nSeymur Baycanı səmimi bir yazar hesab edirəm. Hətta o qədər səmimi ki, ondan daha səmimi bir imza ədəbi mühitdə tapa bilmərik. Seymur nə düşünürsə, onu da deyir, kiməsə, nəyəsə xatir fikir bildirmək onun xasiyyətinə yaddır. Üstəlik Seymur təkcə bir yazar kimi yox, həm də proseslərdən təmiz çıxmış bir qələm adam kimi mənim üçün dəyərlidir. Bu isə ayrı bir yazının mövzusudur. Nə vaxtsa həvəsim olsa, yazaram.\nSon günlər gözəl dostumuz Mirmehdi Ağaoğlu ilə polemikaları, açığı deyim, mənim üzümdə təbəssüm yaratdı. Mən Seymurun səmimiyyətinə adım kimi əminəm. O, Borxesi də, Salman Rüşdini də sevməməkdə tam azaddır, heç kim ona “onlar dahidir, sən bilməzsən” söhbəti etməməlidir. Çünki Seymurun mütaliəsi də, zövqü də yaxşıdır.\nMən bu polemikanın yaranmasına bir yandan sevinirəm. Çünki durğun ədəbi mühitimizdə heç olmasa belə söhbətlər nələrisə diriltməyə yarayır. Polemika vacibdir, söz-söhbət ədəbiyyatı yada salır, ən azı müəlliflərin adları çəkilir və oxuyan adamlar da yeni müəllif adları tapıb ortaya çıxarırlar, nəticədə hamı maariflənir.\nSadəcə problem nədədir? Məncə, hörmətli Seymur bəyin ritorikası yanlışdır. Hamı, hətta yazını oxuyan sən oxucu da rahatlıqla “filankəs ədəbiyyat deyil” deyə bilərsən. Burda qəbahət heç nə yoxdur. Ancaq “sən filankəslər ədəbiyyatı bilmir, mən bilirəm” ritorikasından çıxış edirsənsə, o zaman qaşlar çatılır və narazılıqlar başlayır. Adı çəkilən Mirmehdi Ağaoğlu, Qismət Rüstəmov, Şərif Ağayar, Əli Novruzov, İlqar Əlfioğlu kifayət qədər hazırlıqlı, mövzuya hakim adamlardı. Onları zövqsüzlükdə ittiham etmək, yumşaq desəm, insafsızlıq olardı.\nSeymur “Gecəyarısı uşaqları” romanını heç nə adlandırır. Və israrla hamının da bu mövqedən çıxış etməsini istəyir. Bu, artıq mübahisə yaradır. İstər-istəməz qıcıq doğurur. Sözsüz, Seymurun məqsədinin bu olmadığını bilirəm. Çünki “Gecəyarısı uşaqları”ndakı həkimin hər dəfə qadının bir hissəsini görərək ona aşiq olduğu səhnəni inanmıram ki, Seymur bəyənməmiş olsun. Görünür, romandakı Hindistan tarixi ilə bağlı yerlər ona sıxıcı gəlib və qurunun oduna yaş da yanıb. Mən də romandakı o tarixi yerləri elə də başa düşməmişdim və o yerləri sıxılaraq oxumuşdum. Düşünmürəm ki, çox əlahiddə bir romandır. Amma zibil də deyil. Bu, artıq romana Seymurun təbirincə desəm, şər atmaqdır.\nMəncə, Seymur Baycanın bu ritorikasının başqa və daha mühüm səbəbi var. O, demək istəyir ki, heç bir yazıçının şöhrətindən, mükafatından, dünyadakı yerindən qorxmayın və fikrinizi açıq səsləndirin. Azmı görmüşük, baxırsan, hamı eyni roman haqda boğazdan yuxarı fikirlər səsləndirir. Hə? Yəqin ki, hamınız bunun şahidi olmusunuz. Axtarsan, içərisində romanı başa düşməyənlər, heç həndəvərindən də keçə bilməyənlər var. Lakin romanın zahiri parıltısına, mükafatına, nə bilim, şöhrətinə aldanıb öz fikrini beynindən qovur ki, birdən Qismətə, Əli Novruzova bu fikri deyər, intellektual el-aləm içində biabır olar.\nMəncə, Seymurun dərdi budur: səmimi olaq, ən məşhur əsərlər haqda da öz fikrimizi deyək, heç nədən çəkinməyək. Dediyim kimi, Seymurun ritorikası qıcıqlandırıcı və yumorist olduğu üçün çoxları bu mühüm detalı gözdən qaçırır və başqa yerlərə fokuslanır. Halbuki dünyanın belə tanımadığı bir ölkənin yazarının bu cür rahatlıqla fikir bildirməsinin nəyi bizi narahat edir ki? Onsuz heç bir yerə çıxışımız yoxdur, nəşriyyat sistemimiz yox, kitab satışımız bərbad, dünya dillərinə tərcümə olunmuruq. Bir fağır Seymur durub “Salman Rüşdü mənasız yazıçıdır” deyəndə nolur ki? Dünya dağılmır ki? Guya Seymurun səsi hara gedib çatır? Yalnız bizim ədəbi mühitə. Və fikir verirəm, Seymurun bu fikirləri dəhşətli qəzəb yaradır. Əsas da dostumuz Qismətdə. Başa düşə bilmirəm, Qismət niyə bu qədər əsəbidir? Axı Seymur təzə-təzə belə söhbətlər eləmir. Çoxdandır bu cür səmimi və bir az da yumora qarışmış fikirlərlə çıxış edir.\nOla bilsin, Seymur Baycanın bu cür radikal (bilmirəm, nə dərəcədə doğru adlandırdım) fikirlərinin bir ayrı səbəbi də var: Seymur o intellektual ədəbiyyatı sevmir və birmənalı ona qarşıdır. Çünki onun qeyd etdiyi müəlliflər arasında Orxan Pamuk, Kazuo İşiquro və bu qəbildən xeyli yazıçı var.\nSeymurla bir söhbətimiz yadıma düşür. Məndən soruşmuşdu ki, kimi oxuyursan. O vaxtlar Pol Osterə dadanmışdım, romanlarını oxuyub nələrsə əxz eləməyə başlamışdım. Seymurun cavabına baxın: “Burax onu oxumağı. Nəyinə lazımdı? Ondansa Qorkini oxu”.\nDedim, Seymur, mən rus ədəbiyyatını universitet dönəmində oxuyub bitirmişəm. Nə var ki, indi Pol Osteri oxumaqda? Biz yeni tendensiyalardan xəbərdar olmalıyıq. Baxaq, görək indi dünyada nələr yazılır, hansı söhbətlər gedir. Məncə, Seymur bunu qəbul etmək istəmir. Köhnə, birxəttli, düz ədəbiyyatın tərəfdarıdır. Onun oyunbazlarla, hoqqa çıxaranlarla işi yoxdur. Axı, əziz Seymur, ədəbiyyat genişdir, kim harda at çapmaq istəyirsə, buyursun, meydan onundur.\nSeymurun yazılarındakı vacib detaldan biri də, məncə, budur: duyum. Çox adamda bu yoxdur. Bu duyum zibil də elə şeydir ki, oxumaqla, qalaq-qalaq kitabları beyninin rəfinə yığmaqla olmur. Duyum ya var, ya yoxdur. Tutaq ki, Yalçın İslamzadə mütaliəli, savadlı, intellektual adamdır. Ancaq bu mənada onun duyumu yoxdur. Ona görə də ədəbiyyat söhbətlərində həmişə yanlışlar edir. Heç cür ona ədəbiyyatın lazımlılığını izah edə bilmirik.\nYazının bu yerində, Seymurun xətrinə qoy bunu da deyim, ürəyi şad olsun: yaxınlarda Umberto Ekonun “Qızılgülün adı”nı oxudum, məndə heç bir təsir buraxmadı və uzun müddət düşündüm ki, görəsən niyə, hansı səbəbə bu əsər bu qədər bəh-bəhlə təriflənir. Sonra da özümə təpindim ki, sənə nə, sən kimsən, sənin fikrin, düşüncən kimə lazımdır, ölkəndə kitaba maraq sıfır səviyyəsindədir, yazıçılar öz kitablarından qazana bilmirlər, hələ durub Ekonu bəyənmirsən...\nNə isə, özümü xeyli danladığım həmin günlərin birində Seymur Baycanla başımıza gələn bir əhvalat yadıma düşdü. İndi gəzməyək, Bakıda gəzirdik, bekarçılıqdan əziyyət çəkirdik, dünya ədəbiyyatını yarılamışdıq, artıq söhbət yox idi, eləcə sus-pus gedirdik. Qəfil Seymur dedi ki, gəl səni bara aparım, cavan oğlansan, bax gör necə qızlar var. Açığı, onun sözünə xeyli utandım, qızardım, nəm-nüm elədim, xeyri olmadı. Seymur məni darta-darta hansısa zirzəmidən və iri, cüssəli bir adamın arxasından işıqları qaranlıqda hoqqa verən bir yerə - bara gətirdi. Birinci səfərdi ki, bara gəlirdim və ətrafımda baş verən hər şey mənə qəribə, eyni zamanda maraqlı görünürdü. Eynən bir tələbə həvəsi ilə barda yüksək səsli mahnının altında oynayan qızlara baxır və haldan-hala düşürdüm.\nBir az keçdi, Seymur masamıza iki qız dəvət etdi. Qızlarla söhbət etməyə başlayanda açılışdım. Seymurun aldığı pivələrin də burda rolu danılmaz idi. Birdən, Seymur qızlardan soruşdu: “Martin Pajı oxumusunuz?” Onlar da, deyəsən, səhv başa düşdülər. Gurultulu mahnının içində əlləri ilə nəsə göstərib qışqırdılar: “200 manat”. Mən qiyməti eşidəndə şok keçirdim və bir də onda ayıldım ki, Seymur çıxışa doğru gedir.\n“Haqlısan, Seymur, o boyda pul hansımızdadır?” – dedim çöldə.\n“Məsələ pul deyil e. Bunlar Martin Pajı oxumayıblar”.\n“İkidən bir zarafat elədiyimi görmüsən? Əlbəttə, ciddiydim. Martin Pajı oxumayan qızlarla nə söhbət edim?”\nVə Seymur gecənin bir yarısı, Bakı küçələrinin sərxoş kimi veyil dolaşdığı bir saatda məni təkbaşına qoyub qaranlıqlarda qeyb oldu...


Helsinki Vətəndaş Assambleyasının Azərbaycan Milli Komitəsi ofissiz qala bilər\nAzərbaycan vətəndaş cəmiyyətinin fəalları öz müzakirələrini keçirmək üçün son meydançadan məhrum edilə bilər. Helsinki Vətəndaş Assambleyası Azərbaycan Milli Komitəsini (HVA AMK) ofisdən məhrum olunma təhlükəsi gözləir. Belə ki, son vaxtlar Vətəndaş Cəmiyyətini Müdafiə Komitəsinin (VCMK) iclasları burada keçirilirdi.\nBu barədə Siyasi Məhbusların Monitorinq Mərkəzinin Qərb dövlətlərinin hökumətlərinə və beynəlxalq təşkiatlara müraciətində deyilir.\nVətəndaş cəmiyyəti institutlarının layihələrinin dondurulması səbəbindən HVA AMK ofisin icarə haqqını ödəyə bilmir və buna görə təşkilatı ofisdən çıxmaq təhlükəsi gözləyir.\nMüraciətdə Azərbaycanın avrointeqrasiyasında, demokratik dəyərlərin yayılmasında və müdafiəsində VCMK-nın rolu və fəaliyyəti qeyd olunur.\n“Azərbaycanda hakim rejim azad fikrə qarşı çıxaraq mövcud hakimiyyəti uzun illər saxlamaq ümudi ilə Putin Rusiyasının yoluyla gedir. Belə ki, 2013-cü ildən demokratik institutların ölkədən çıxarılmasına başlanılıb. Prezident seçkiləri ərəfəsində “Azad Fikir” Universiteti bağlanıb. Sonra vətəndaş cəmiyyəti fəallarına qarşı repressiyalar başlayıb. Tanınmış hüquq müdafiəçiləri Leyla Yunus və onun həyat yoldaşı, konfliktoloq Arif Yunus, vəkil İntiqam Əliyev, Rəsul Cəfərov, Anar Məmmədli həbs olunublar. Amerikanın IREX təşkilatı bağlanıb, VCMK-nin üzvü olan 30-dan çox QHT-nin bank hesabı dondurulub və bununla da vətəndaş cəmiyyətinin fəaliyyəti iflic vəziyyətinə salınıb. Bu gün demokratik fikrin son dayanacağı Helsinki Vətəndaş Assambleyası Azərbaycan Milli Komitəsinin ofisidir. Burada VCMK-nın toplantıları keçirilir. İcarə haqqının ödənilməməsi səbəbindən yaxın günlərdə Helsinki Vətəndaş Assambleyası Azərbaycan Milli Komitəsinin ofisi qapadılacaq”, müraciətdə deyilir.\nHVA AMK və onun rəhbəri Arzu Abdullayeva Azərbaycanda insan hüquqları sahəsində, o cümlədən siyasi məhbusların azadlığa buraxılmasında böyük işlər görüb, seçkilərin monitorinqini keçirib və s. Bu gün bu təşkilat bağlanmaq həddinə çatıb.\n“Bütün bu özbaşınalıq bizim yönləndiyimiz, ümid etdiyimiz və inandığımız Avropa demokratik institutlarının sükutu içərisində baş verir. HVA AMK-nın bağlanması ağır nəticələrə səbəb olacaq. Xalqın Aİ və ABŞ-a olan inamı həmişəlik itəcək”, - müəlliflər qeyd edirlər.\n“Biz keçmiş “siyasi məhbuslar” ümid edirik ki, HVA ofisinin saxlanmasında bizə yardımçı olacaqsınız. Biz hüquq-müdafiə təşkilatlarının rəhbərlərinə, Azərbaycan prezidentinə müraciət edirik və bu addım yalnız Azərbaycan hökumətinin imicinə müsbət təsir göstərəcək”, - müraciətdə deyilir.\nMüraciəti Siyasi Məhbusların Monitorinq Mərkəzinin rəhbəri Elşən Həsənov, təşkilatın üzvləri Tural Abbaslı, Əhəd Məmmədli, Rüfət Hacıbəyli, Mehdi Şamilov imzalayıblar.\nA.Abdullayeva hazırda xidməti ezamiyyətdədir.\nVCMK 2009-cu ildə - QHT-lər haqqında qanunvericiliyə düzəlişlərin edildiyi ilk vaxtlarda yaradılıb. O zaman quruma 100-ə yaxın müstəqil QHT, o cümlədən indi rəhbərləri həbsdə olan təşkilatlar daxil idi.\nHazırda bir çox QHT-yə qarşı cinayət təqibləri və onların rəhbərlərinin həbsi ilə əlaqədar VCMK-də 20 fəal iştirak edir.


Tranzit Yükdaşımalar üzrə Koordinasiya Şurasının 5-ci iclası keçirilib » www.AVROMEDIA.az\nTarix: 19-03-2021, 20:21\nBildirilib ki, videokonfrans formatında keçirilən tədbirdə İqtisadiyyat naziri, Koordinasiya Şurasının sədri Mikayıl Cabbarov, Koordinasiya Şurasının üzvləri – Dövlət Gömrük Komitəsinin sədri Səfər Mehdiyev, Nəqliyyat, Rabitə və Yüksək Texnologiyalar nazirinin müavini Elmir Vəlizadə, Ədliyyə nazirinin müavini Toğrul Musayev, Xarici İşlər nazirinin müavini Xələf Xələfov, “Azərbaycan Dəmir Yolları” QSC-nin sədri Cavid Qurbanov, “Azərbaycan Xəzər Dəniz Gəmiçiliyi” QSC-nin sədri Rauf Vəliyev, Dövlət Neft Şirkətinin vitse-prezidenti Elşad Nəsirov, “Bakı Beynəlxalq Dəniz Ticarət Limanı” QSC-nin Baş direktoru Taleh Ziyadov, Dövlət Sərhəd Xidməti Sərhəd Nəzarətinin rəisi Abbas Xəlilov, həmçinin dəvət olunan qismində Ələt azad iqtisadi zonasının səlahiyyətli qurumunun İdarə Heyətinin sədri Valeh Ələsgərov iştirak ediblər.\nKoronavirus pandemiyasının mənfi təsirlərindən danışan Mikayıl Cabbarov dövlət başçısının bu təsirlərin minimallaşdırılması üçün çevik və zəruri qərarlar qəbul etdiyini diqqətə çatdırıb.\nBildirilib ki, pandemiyanın iqtisadiyyatın bir çox sahələrinə mənfi təsir göstərməsinə baxmayaraq, tranzit sektorunda stabillik müşahidə olunub. Belə ki, 2020-ci ildə 8,2 mln. ton yük daşınıb və əvvəlki illə müqayisədə cəmi 0,3% azalma qeydə alınıb. Qeyri-neft sektoru üzrə tranzit daşımalarda yüklərin həcmi son 6 ildə 3,5 dəfədən çox artaraq 2020-ci ildə 3,5 mln. ton təşkil edib. Daşımaların 83%-i dəmir yolu, 17%-i isə avtomobillə (TIR) həyata keçirilib.\nTIR-la tranzit daşımalar son 6 ildə Şərq-Qərb tranzit dəhlizi üzrə ildə orta hesabla 100 min tondan artaraq 2020-ci ildə 600 min tona çatıb. Dəmir yolu ilə daşımalarda ən çox artım Şimal-Qərb marşrutu üzrə müşahidə olunub. Bu dəhlizlə daşımalar son 6 ildə 4 dəfə artıb.